
a apărut și se află de vânzare la toate librăriile: 


„Amicul Poporului“ 


Calendar pe anul comun 1910. Cu număroase ilustraţiuni. 
+- Anul 50-lea jubilar «=+ 
întocmit de I. Popovici. 
Întemeiat în 1861 de Visarion Roman și W. Krafft. - 


Articole inedite aduce acest calendar pentru familie din peana d-lor: N. lorga, 
Dr. |. Lupaş, Maria Cunţan, |. Borcia, E. Borcia, Dr. I. Beu, N. Petra-Petrescu, 
G. Todica, Dr. At. Marienescu, I. Bota, etc.; un articol retrespectiv. asupra celor 
50 de ani de când apare „Amicul Poporului“, reproducerea biografiei lui Visarion | 
Roman, întemeietorul acestui calendar, şi a unui calendar istoric; cronica anului, 
bogat ilustrată, Șematismul Românilor din Ungaria și Transilvania, etc. 

E unul din cele mai begate şi mai bune calendare românești, care n'ar 
trebui să lipsească din nici o casă românească. 

Preţul 70 îileri. 

O amintire. 


Sluga nostru Culița. 

Într'o dimineață ne trezim noi copiii c'un 
om străin în curte. Erà după anul nou, șun 
pui de ger de ni se lipeau buzele, iar omul 
cel străin, numai în cămașe, deretecà prin 
curte, pe. la lemne. Părcă mănios și nu voiă 
să privească de loc la noi, ci se făcea că 
caută ceva. 

„Oare cine să fie?“ ne întrebăm noi. Și 
cum ne strânsesem tare laolaltă, înbulzându-ne, 
cel mai mic frăţior crezuse că ne-am spus 
numai nouă taina cu omul, începi să plângă, 
ş'abiă putu zice: 

Cine-i badea ăla, ha? 

Omul chiar atunci ridică ceva de jos, mul- 
țămit, făcând un „hm“, se 'ntoarse cu obrazul 
roșu, pliri spre noi şi zise: 

=. Sluga vostru Culiţa, că doar no fi dracul. 

Îl văzurăm apoi cum se dreaptă spre 
șopru cun răstel de fier în mână și-l lasă 
să lunece în jug. 

Sluga nostru? ne întrebam noi în gând și 
nu puteam crede. Sluga nostru, badea Pa- 
veluț, eră numai un gătej de om, veșnic som- 
nuros, gata să se îimpiedece prin curte. „Așa- 
dar, zise cel mai mare, sa dus Paveluţ și a 
venit ăsta. Mai bine rămâneă Paveluţ, că 
ăsta uită-te la el câtu-i de mănios“. Și dup'un 
răstimp de gândire adause tot el. „Da nu-mi 
pasă. Ăsta știu că are să-l ardă pe Bator de 
să-l ia mama dracului“. 

Bator eră calul nostru, cam cu toane, de 
pe care căzuse frățiorul cel mai mare de 
douăori până acum. 

Așa l-am cunoscut pe Culiţa, care ne-a 
slujit șase ani în șir. 

Tata după Bobotează, într'o seară, aduse 


vin, cum rar făceă, și când a închinat mai 
întâi cu paharul, a închinat mamei, ș'a zis: 

„Să ştii, soro, că ne-am câștigat om harnic 
la casă. Dumnezeu să-l țină sănătos în mij- 
locul nostru. Cunosc eu omul. Omul s'arată 
la început o săptămână-două harnic, iar de 
ci "'ncolo putrezește. Altul te linguşește și-ți 
pricepe la început orice clipit al ochilor, 
apoi te dă dracului și să face că nici nu 
te-aude. Al treilea se laudă cu minciuni de 
oprește soarele 'm loc, și când e la ispravă 
nu-i bun de nimic. Da Culiţa nost nu-i de 
aceștia“. Aci zimbi tata, de i se lumină toată 
fața, și băù două pahare dup'olaltă. 

Bea mama un pahar, în tăcere, bem noi 
patru un pahar, certându-ne și zmâncindu-ni-l 
din mână, și 'n urmă iar vine rândul tatii. 

„Acum l-am trimis la un om“, zice el, dar 
cât ce vine, îl chem să-i dau un pahar de 
vin. Strașnic slugă are să mai iese din el.“ 

Mama nu spuneă nimic, noi nu prea înţe- 
legeam bucuria tatii. Nu pricepeam pe atunci 
că un siugă harnic, credincios, e dreapta cea 
mai bună în curtea unui gospodar. 

Culiţa și veni în seara aceea în casa din 
nainte, șezii pe scaun, bău vin și povesti, 
foarte întunecat cu tata. Nici nu prea ziceă 
multe, ci închină ori scutură din cap mai 
mult. 

Dar nu trecu săptămâna dela seara aceasta, 
și la noi în curte eră o rânduială ca 'ntr'o cutie. 
Un gătej n'ai mai fi aflat prin ogradă, la șură 
clăile, mestecătorile de paie cu fân 'erau ca 
linse, în grajd la vite eră o curățenie ca 
aceea. Ș'am băgat îndată de seamă că până 
acum ochii lui Culiţa căutau tot după neo- 
rânduielile rămase dela sluga veche. Și de 

câteori da de vr'una, clătină din cap și mor- 
măiă: „Hm! hm! fireai al dracului“. 

Zăpada ce căzuse înainte de Bobotează se 
frământase prin curte, se bătucise, dar îndată 
ce-a picat alta nouă, proaspătă moale ca 
puiul, ne trezim numai c'o săniuță ca acelea, 
de nu ne mai puteam luă ochii dela ea. 

„Ei ficiori“, ne zise sluga, „de-acum are 
să se înceapă petrecania“. Și când vorbiă, 
zimbiă pe sub mustăţile groase, negre, scurte 
ca două lipitori. Dar când doi ne-am urcat și 
doi am început să tragem, ne opri deodată. 

„Ce, voi ca fetele, prin curte vreți să vă 
săniaţi. Ptii! asta n'aș fi crezut-o. Ce feciori 
sunteți voi?“ Apoi luă sania și ne porunci să 
mergem după el. Și ne-a tot dus până la un 
delușor, ne-a aprit sania pe muche: „Acum 
cu toții sus și dați-i drumul“. 

Şam venit întrun lunecuș amețitor până 
la poale. Dar dupăce am trecut peste groaza 
începutului, tot de aci trebuiă să ne strige 
mama la mâncare. 

Culiţa nu ne-a mai avut grija. Numai când 
se întâmplă să vină copii mai tari decât noi 
să ne răpească avuția, ne pomeneam cu sluga, 
când le eră acelora lumea mai dragă, că ră- 
sare între noi și-i umflă de piept. 

„Să pieriți mișeilor. Facevă-ţi sănii dacă 
vă trăbă“. 

Și se întâmplă câteodată, să ne răsturnăm, 
să ne trăvălim prin zăpadă. Dar de câteori 
îi spuneam lui Culiţa, el râdeă și-i păreă 
tare bine. 

„Nu face nimic. Las’ că nu crăpați. Da 
'm casă să nu ziceți nici mâle!“ 

Colo prin postul Paştilor, vine tata odată 
iarăş foarte voios de prin sat. 

„Tu muiere, zise, știi ce spun oamenii? Că 
vitele noastre-s cele mai frumoase în tot 
satul ? Pricepi tu ce 'nseamnă asta ? Înseamnă 
că nime mare așa slugă ca mine“. 

Și 'n seara aceea, până târziu, Culiţa iar 
șezii la vin cu tata, și cum noi moțăiam de 
somn prin paturi, îl vedeam cum tot înclină 
ori smâncește din cap. 

De cum se desprimăvără, noi copiii nu-l 
mai vedeam pe Culița, numai seara. Veniă 
în urma plugului, cu pălăria pe-o ureche, 
cu biciul de curea pe umăr. 

Veniă și tata pe urmă, cu alt plug, bucuros 


Nrul 2, 1910. : 

de vorbă cu drumeţii, îndemnând cu glas 
prietinesc boii. 

Şa noastre au fost întâiele arături și în- 
tâiele sămânături în cei șase ani cât a stat 
Culiţa la noi. ` 

Dupăce da bine cap de primăvară, cu vi- 
tele mărunțele, cu oile, noi, copiii mai mări- 
şori ne mutam la pădure. Și în toată seara 
Culița veneă să ne-aducă merinde și să nu 
ne fie frică peste noapte. Dar dupăce înce- 
peau să deie în pârgă merele prin grădinile 
oamenilor, Culiţa ne aduceă totdeauna câte-o 
traistă de mere. 

lar dupăce se rugineau boabele de stru- 
guri, puteau să păzească zece vighitori, sluga 
nostru nu venià odată să nu ne aducă coșarca 
plină de struguri. 

Mai ales dela o vreme, când Dumineca 
seara îl aşteptam înzadar, cu frica n sân, să 
vină odată, și nu venià până 'n zorii dimi- 
neții. Ca să se pună bine cu noi, să nu-l 
spunem acasă că 'ntârzie Duminecile ori nu 
vine de loc, ne îndopă cu struguri, cu per- 
seci, cu gutâi, cu toate bunătăţile viilor și a 
grădinilor, toamna. 

Și când veniă târziu, veniă totdeauna cân- 
tând de departe, încât abiă-l auziam la în- 
ceput. Auziam întâi în pădurea din față, ca 
un zvon depărtat, ceva împrăștiat, nedeslușit, 
apoi cântecul cunoscut creșteă tot mai mult 
în urma noastră. 

„Sculaţi voinici și vă 'ndulciți inima“. Numai 
până spuneă cuvintele acestea întrerupeă cân- 
tecul apoi îl urmă iarăș, trântit pe spate: 

„Fă-mă Doamne ce mi-i face, 
Fă-mă Doamne stâlp de sare, 
În vârful dealului mare 

Să mă lingă oile, ` 

Să mă plângă mândrele!“ 


Și ne ziceă târziu, pe când noi dam iarăș 
să ațipim: „Măi voinici, știți voi di ce răsună 
pădurea? Pentrucă simte ce-i în inima unui 
voinic. Că pădurea încă are inimă, și i jale 
când se supără un voinic și când îl doare 
pe voinic inima“. Noi ascultam și nu price- 
peam ce vrea să zică, dar ne păreă nouă că-i 
supărat bădița când ne vorbiă astfel. 

Noi durmiam, iar el, în crepatul zorilor, 
sloboziă vitele din ocol, și până ne treziam 
noi, le aduceă sătule ca buțile, 

„Da acasă... 
deget sus. 

- Nu spunem nimic, bădiță. Di ce să spu- 
nem, că doar ai venit“. 

Şi se duceă apoi la sapă, la fân, la coasă 
unde știă că este de lucru pe ziua aceea. 

Se 'ntâmplă să vină Dumineca la timp 
uneori, seara. Dar atunci nu ne aduceă nimic 
de prin vii. Aveă o privire mănioasă, ş'o undă 
de batjocură în jurul buzelor. Ş'atunci începeă 
să ne spună istorii tare uriîte. 

„Ştiţi voi mă, — începeă el — din ce-a făcut 
Dumnezeu pe muiere? În carte zice că din 
coasta lui Adam, dar asta nu-i drept. Eu știu 
mai bine ca 'n carte. Zice că după ce-o făcut 
Dumnezeu pe Adam, și l-a lăsat singur în 
raiu, lui Adam i-a fost foarte urît. Stă să 
se deie cu capul de pietri, că ce vreţi voi 
de mâncat aveă, de beut aveă, de lucru ni- 
mica. Ce s'a gândit Dumnezeu? Cum să-l 
mângăie pe Adam, care îmbătrâneă văzând 
cu ochii? Stă odată Dumnezeu și cu sfântul 
Petru la umbră, la marginea unui lan de cu- 
curuz. Și iată numai trei nori, unul de cioare, 
unul de țarce și al treilea de gaițe. Și cât 
ce să lăsă sburătoarele jos în lan, se 'ncepe 
măi taică un cârăit, o larmă de s'asurzească 
sf. Petru nu alta. Zice Dumnezeu râzând: 

„Ce-i sfinte Petre, par'că-ţi astupi urechile? 

—  Astup, preasfinte, că nu mai pot răbdă 

— Ştii ce m'am gândit eu Petre? Dacă i-am 
face noi lui Adam un soț, nu așa tăcut ca 
el, ci unul sprinten și bun de gură ca pa- 
serile aceste, ce crezi oare i-ar mai fi urît 
lui Adam în raiu? 

— Nu i-ar mai fi, Doamne. 

— Atunci întindeţi arcul. Săgetează o cioară, 
o țarcă și o gaiță“. 

Și sf. Petru, cât eră de bătrân, tot șa în- 
cordat puterile și a împlinit cu bucurie voința 
Domnului. 

„Acum, zise Domnul, mergi și ea o coastă 
din cioară, ciocul dela țarcă și limba dela 
gaiță și adă-le la mine“. 

Slujba asta o împlini sf. Petru mai puţin 
bucuros, dar n'avi ce face. Și din acelea 
trei marafeturi, măi dragii mei, a făcut Dum- 
nezeu pe Eva. De aceea-i muierea îndărăt- 
nică ca cioara uneori, áscuțită la gură și 
vicleană ca țarca și o meliță spartă ca gaița“. 


auzitu-m'aţi ? ȘI ridică un 


Și până ne spuneă istorii de acestea nu 
râdeă, ci le spuneă cu silă, ca și când ar 
vedeă ceva urît înaintea sa. 

Nu știam noi atunci pe unde umblă el Du- 
minecile seara și nopțile și nu puteam în- 
țelege cum venià odată în zori, aducându-ne 
toate bunătăţile, și cum altădată eră de cu 
seară la pădure și nu ne aduceă nimic. 

Dar în anul din urmă, colo pe la culesul 
cucuruzului, vedeam de multeori pe bădița 
Culiţa cum veniă pe deal în jos c'o femeie 
lângă dânsul. Veneau până la calea lacului, 
aici se opriau, se cuprindeau în braţe și ră- 
mâneau mult aşa. Apoi femeia periă și bă- 
dita coboră la noi, tare voios, cu ochii râ- 
zători. 

Frăţiorul cel mai mare îl întrebă odată: 

„Cu cine te opreșşti, bădiţă, seara când 
vii din sat colo la calea lacului? N'a fost o 
muiere?“ 

Bădița râse, îl luă în brațe, îl înieptă în 
aier și-l prinse iarăș. 

„Ba da, voinice, o femeie a fost. Dar nu 
femeie ca toate femeile. Acum voi știți: unde 
se pleacă adânc în vale calea lacului acolo 
a fost odată cu adevărat lac, lac fără fund. 


‘Acum a secat, da numai oamenii zic c'a secat. 


Ci lacul este și acum. S'a tras puţin subt 
pământ ca să-și țină apa mai rece și mai 
curată. Şi lacul acela are o zână care doarme 'n 
el, care-i împărăteasa lui. Zâna aceasta, albă 
ca ninsoarea cerului, mirositoare ca floarea 
trandafirului, ușoară ca adierea zefirului, cu 
buze roșii cumu-s căpșunele, cu ochii negri 
cumu-i cărbunele, zâna aceasta frumoasă 
iasă la plimbare în toată seara. Și dacă află 
pe drum vrun voinic, la care să nu-i fie 
frică de ea, începe să-şi spună povestea. Ci 
nu vo spun acum. Când veți creşte mari 
fiecare din voi veţi auzi povestea, de veţi 
fi bărbaţi în vârtute, și nu niște fricoși“. 

Şi surideă mulțămit, apoi ochii i se pierdeau 
departe în nemărginit. 

Nu știu de unde venise la noi în sat bă- 
dița Culiţă, nici tata nu știă, şi iată numai că 
în vara anului al șaselea vine poruncă pentru 
bădița ca să meargă la asentare. Trecuse cel 
puţin cu trei ani peste anii asentării, şi tata 
se tot miră. 


„Vezi că pe mine nu m'au aflat la vreme. 
1 

Eu am tot slujit când întrun sat când în- 
tr'altul de când eram mic“. 

În vr'o două Dumineci cât a mai stat la 
noi, veni acasă stropit cu sânge dela joc. 
Spuneau oamenii că pentr'o fată a bătut vr'o 
patru ficiori de i-a lăsat laţi cumu-i scândura. 

Tata eră supărat de moarte. Nici să-i fi 


tăiat mâna dreaptă nu i-ar fi părut mai rău. 
Și dupăce s'a dus sluga, l-am auzit pe tata 
zicând mamei: „De ce-mi pare rău în toată 
vieaţa e că n'am avut o fată de măritat. l-o 
dam lui Culiţa, apoi îmi vindeam toată averea 
și-l scăpam de cătănie“. 

|. Agârbiceanu. 


cz) 


Cântece pentru Lydia. 
Când ai plecat... 


„ȘI nici o lacrimă, iubito, 

În ochii;mei nu tremură, 
Când trenul se pierdea în zare 
Ducându-te spre țara ta... 


Mureau suspinele în mine 
Te petreceam tăcut, învins, 
Cu buze strânse de durere 
Cu ochji morţi, cu glasul stins... 


Eram ca cel rănit de moarte 
De-o mână care ma ucis: 
Nu doare glontele, iubito, 
În inimă când e trimis... 


Nu doare giontele deodată, 
Dar când se 'ntoarce vieața iar 
În pieptul ars de plumbul roșu, 
Se rupe-al rănii stăvilar, 


Și curge sângele, și varsă 

Potopul său necontenit, 

Asemeni lacrămilor mele 

Din clipa 'n care m'am trezit... 


De-o fi... 


Adio, draga mea, adio... 

Pios, în umbră mă închin 

Și rog Fecioara Preacurată 
Să-ţi facăNtraiul blând, senin... 


lar tu, ca darnică răsplată, 
Mai scrie-i tristului pribeag 
Din ţara ta, de-ai tăi, de casă, 
De dorul tău atât de drag... 


Fig. 20. Zurgalău (cru- 


„„„ Să-mi scrii de stepa nesfârșită 
Pe care iarna s'a culcat, 

Și doarme lin, îndurerată 
De-un urlet lung, îndepărtat, 


Să-mi scrii de casă, de grădină 
De toți ai tăi, de țara ta, — 
Dar nu-mi scrii, dragă, niciodată, 
De-o fi să te măriți cumva... 
Victor Eftimiu. 


ciliță) la pungă din Stru- 
gari (Sebeș). 

Crestături în lemn. 


— Albumul d-lui D. Comşa. — 


Vieața țărănească pentru conducătorii din ES 


pătura cărturărească e încă o carte închisă A 
cu multe peceţi. Nici unul dintre noi nu se 
poate lăudă că cunoaște în întregime cuprin- 
sul ei bogat în comori. Abiă în vremea din 
urmă am început să ne apropiem de popor 
cu gândul de ai cunoaște și lumea lui su- 
fletească. Și începuturile răslețe cari s'au 
făcut până acum ne-au și deschis orizonturi 
noi pe toate terenele. Simţim cu toţii că apro- 
pierea de popor înseamnă o premenire, o în- 
tărire a fiinţii noastre naționale, deși nu ne 
dăm pe deplin seama ce căi trebuie să stră- 
batem ca să ajungem la această renaștere 
sufletească cu atâtea făgăduinți frumoase 
pentru viitorul nostru ca neam. 

Unul dintre aceste începuturi serioase e și 
Albumul de crestături în lemn, în- 
tocmit de d-l profesor Dimitrie Comşa. Prin 
această publicație d-sa își câștigă meritul 

Fig. 2. Furcă im- Fig. 3. Furcă în- Fig. 4 Furcă în- 


pistrită din Chel- chistrită din chistrită din i 3 
mac (ținutul Zerneşti (ţinu- Cărpiniş (ținutul Fig. 6. Furcă impestrită 
Lipova). tul Braşov). Miercurea). din Certegea (ţinutul 
nutul Aiudului). Câmpeni, Munţii-Apuseni). 

Fig. 10. Furcă încriștită din Gurarâului (Sibiiu). 


de a fi arătat pentru primaoară iscusinţa tă- 
ranului nostru de a-și împodobi cu încrestă- 
turi lucrurile ce le întrebuințează. Albumul 
de crestături, ca și cel de cuisături și țesă- 
turi, înseamnă o adevărată revelație pentru 
arta noastră decorativă. Motivele de orna- 
mentație țărănească se îmbogăţesc cu forme 
nouă și până acum cu totul necunoscute, 
cari pot servi de substrat artei decorative 
românești. Din formele naive şi primitive ale 
artei țărănești se va puteă naște o artă na- 
țională superioară, care de bunăseamă va cu- 
ceri un loc de cinste neamului nostru în 
arta omenirii. Se așteaptă numai artiștii năs- 


cuți din sânul poporului nostru, cu simț pentru 
arta poporală, și înzestrați cu talente reale, 
pentru a creă opere de artă, cari să poarte 
pecetea sufletului românesc și a predispo- 
zițiilor lui artistice. 

Albumul de crestături al d-lui Comşa cu> 
prinde 243 de obiecte cromolitografiate, în 
mărime naturală, după originalele țărănești. 
Dintre cele 41 de foi câte cuprinde albumul, 
pe 27 se reproduc 113 furci de tors; pe 2 foi 
48 de cruciulițe și pristene, pe 4 foi 29 de 
bâte și măciuci, pe 1 foaie 7 linguri, pe 1 foaie 
2 păpușşare, pe 1 foaie 7 cruci, pe 2 foi 
16 căpcele (de beut apă) și alte vase, iar pe 
cele trei foi din urmă 20 de obiecte diverse 
și anume: codorâști de biciu, fluere, undiţi 
de cusut, zimți, fus pentru depănat, cutie 
dentru briciu, maiu de bătut haine, ţeavă de 
pipă, teacă de cuţit, cărăbiţa cimpoiului, un 
blidar, o poartă și un fruntar de moară cu 
piscoaie. Aceste obiecte sunt adunate din 139 
de comune aflătoare pe teritorul a 17 comi- 
tate (Sibiiu, Alba-inferioară, Bistriţa, Brașov, 
Caraș-Severin, Cojocna, Făgăraș, Hunedoara, 
Murăș- Turda, Odorheiu, Solnoc-Dobâca, Târ- 
nava-mare, Târnava-mică, Timiș, Torontal, 
Treiscaune și Turda-Arieş), adecă aproape 
de pe întreg teritorul locuit de Români din 
Ungaria și reprezintă, „în mic, lamura încre- 
stăturilor“, după cum ne spune d-l Comşa. 
Fără îndoială cele 243 de obiecte din Album 
sunt dintre cele mai frumoase și ele pot să 
ne deie o ideie destul de lămurită despre 
arta ţăranului nostru în cioplitul și crestatul 
lemnului. Cuprinsul Albumului e un material 
prețios pentru artiști, pentru etnografi și 
chiar și pentru filologi, dar e foarte departe 
de a ne înfățișă bogăţia de forme și de de- 
coraţii ale obiectelor pe cari le lucrează tă- 
ranul nostru din lemn. Așa de exemplu lipsesc 
cu desăvârșire mobilele, ornamentația dela 
casele (stâlpi, pridvoare etc.) și dela bise- 
ricile de lemn. Sunt foarte sărac reprezen- 
tate porţile, sculpturile dela mori și crucile. 
De altfel singur d-l Comșa ne spune că ar 
îi reprodus „multe alte piese, interesante, 
mândre și cu totul osebite“ dacă l-ar fi în- 
găduit spaţiul. Cu mijloacele ce le-a avut.la 
îndemână nici nu se puteă face mai mult. 
Chiar și timpul în care a adunat obiectele 

a fost prea scurt, abiă 5 ani. Având toate 
aceste în vedere trebuie să recunoaștem că 
d-l Comșa a săvârșit întradevăr o muncă 
uriașă pentru care i se cuvin numai laude 
şi prinoase de admiraţie. Începutul minunat 
făcut de d-sa trebuie să ne îndemne pe noi, 
cei mai tineri, să continuăm munca pornită, 
adunând pe seama „Muzeului Asociaţiunii“ 
cât mai multe obiecte, pentru a puteă cu- 
noaște în întregime bogăţia artistică a popo- 
rului nostru și pentru a ne putea apucă de 
studii temeinice și științifice, cari nu se pot 
face fără a cunoaşte materialul complet. 


ear] Are zi aji 


mezi ale 
aa ea AV at 
CENNIN NEN 


O E i. 


Fig. 14. Bâtă incriștită 
din Poiana-Sibiiului. 


Fig. 15. Bâtă incriștită din 
Orlat (Sibiiu). 


Cele mai prețioase obiecte din Album sunt 
furcile de tors, cari sunt adunate aproape 
din toate ținuturile, şi totuși sunt neîndestu- 
litoare pentru a puteă scrie un studiu asupra 
lor, urmărind formele de furci după regiuni și 
voind să stabilești o legătură organică între ete. 

Din materialul ce ne stă la dispoziție putem 
constată că furcile de tors s'au desvoltat din 
forma primitivă a unui băț simplu. În multe 
părți se mai găsește această formă. Cu timpul 
bățul a fost împodobit cu câteva încrestături 
(fig. 2) sau a fost văpsit cu cărbune ori 
afumat și pe urmă crestat (fig. 3), iar mai 


Fig. 16. Măciucă închistrită 
din Preșmăr (Braşov), 

târziu lemnul a fost cioplit în 
dungi, săpat și crestat (fig. 4), 
In unele părţi, pe valea Mură- 
șului dela Aiud până la Hune- 
doara, apoi în Munţii-Apuseni, 
întâlnim forme lătăreţe, în loc 
de rotunde, dintre cari cele mai 
perfecționate sunt cioplite cu o 
măiestrie de admirat şi sunt 
sculptate numai pe o parte (fig.5 „ 
și 6). Formele mai desăvârșite, 
la mijlocul furcii, au cercuri, corne sau elipse 
și alte figuri geometrice (fig. 7, 8 și 9). Uneori 
la câte-o singură furcă sunt combinate toate 
figurile, ceeace dovedește o îndrăzneală de 
invenţie și un înalt simț pentru armonie al 
ţăranului nostru (vezi foaia X, XI, XII şi XIII 
din album). 

Din formele rotunde s'au născut, mai ales 
în părțile Sibiiului, furcile cu coarne (fig. 10). 
Coarnele au un scop practic, de ele se razimă 
caierul. Acelaș scop îl au și proeminențele și 
cercurile dela furcile lătărețe. Aplicarea acestor 
coarne și figuri la mijlocul furcii se pare a 
fi o particularitate românească. Furcile sâr- 
bești, cu cari se aseamănă întru câtva ale 
noastre, sunt late și împodobite dela mijloc 
în sus spre vârf. Furcile săsești și ungurești, 
pe cât știu, mau aproape nici o înrudire cu 
cele românești, atât ca formă cât şi ca de- 
corație. 


Fig. 18. Olicică de lemn din Bucerdea-vinoasă. 


Fig. 17. Căpcel (de băut apă) increstat din Blăjeni-Grosuri (ținutul Brad) 


Furcite cu coarne sunt împodobite pe amân- 
două fețele și uneori sunt făcute dintr'o singură 
bucată. Cele mai desăvârșite forme se găsesc 
în Poiana-Sibiiului (fig. 11, 12 și 13), unde 
uneori se și vopsesc (fig. 1, pe copertă, re- 
produsă într'o singură coloare). 

Furcile pe alocurea se împodobesc și cu 
făşii sau nasturi de metal, cu zurgălăi și cu 
oglingioare. 

În Albumul d-lui Comşa nu se reproduc 
decât părţile încrestate din furci, ceeace în 
multe cazuri e un neajuns. De multeori in- 
teresează, mai ales din punct de vedere et- 
nografic, și extremitățile. E important să se 
știe și cum se leagă caierul de furcă. Câte-o 
ilustrație, de acest fel, din diferitele ținuturi 
și pentru fiecare gen de furcă, ar fi desăvârșit 
lucrarea d-lui Comşa. 

Pe lângă furci, în Album, cele mai bine 
reprezentate sunt bâtele și măciucile, dintre 
cari reproducem trei mai fru- 
moase și mai interesante 
(fig. 14, 15 şi 16). Bâta din 
Orlat (fig. 15) e o capod'operă, 
iar  măciuca din Preșmăr 
(fig. 16), îmbrăcată în alamă, 
e o raritate. 

Căpcelele de băut apă 
(fig. 17 și 18), pe cari țăranii 
le poartă cu dânșii, legate 
mai cu seamă de traistă, de- 
asemenea sunt rarități ça 
formă și ca ornamentație. 

Pristenele (fig. 19) sunt 
foarte bine reprezentate în 
Album. Ele se întrebuințează 
ca greutăți la fusul de tors. 

În sfârșit zurgalăii sau cru- 
ciulițele (fig. 20 și 21) sunt 

niște scule pe cari țăranii le poartă la curea 
și probabil au însemnătatea amuletelor. 

Restul obiectelor din Album sunt prea 
puțin complete. Unele puteau chiar lipsi, întru- 
cât nu sunt făcute de țărani (Nrii 195, 197, 
202 și 203 din Album), ci de călugări de prin 
mănăstiri, dela cari obișnuesc să le cumpere 
țăranii. 

Albumul d-lui Comşa prezintă și un interes 
filologic, întrucât la fiecare obiect se spune 
și numirea lui poporală. Această numire de 
multeori e cea mai bună călăuză pentru a 
află originea obiectului şi pentru a reconsti- 
tui câte-o pagină din vieaţa culturală a po- 
porului nostru. 

Motivele de ornamentație pe cari le găsim 
pe aceste ociecte sunt figurile geometrice, 
cari se zice că sunt cele mai vechi forme 
de decorație ale omenirii. Mai des întâlnim 
triunghiul (linia zig-zag), pătratul, cercul și 
crucea. Obișnuite sunt și liniile curbe, îm- 
pletiturile și mai rar figurile de animale. 

A stabili precis cari sunt caracterele na- 
ționale ale acestor motive e un lucru foarte 
greu. Aceleași motive se află și la alte nea- 
muri şi chiar la popoarele primitive. Îmi 
aduc aminte cât am rămas de surprins, când 
am văzut în „Deutsches Museum“ din Miin- 
chen două furci de tors dela indigenii din 
Africa, foarte asemănătoare cu ale noastre. 
Studiind cartea „Die ălteste Kunst, insbeson- 
dere die Baukunst der Germanen von der 


Völkerwanderung bis zu Karl dem Grossen“ de 
Albrecht Haupt’) am constatat că multe din 
motivele întrebuințate de poporul nostru se 
găsesc și la Germanii vechi. De o strânsă 
înrudire a motivelor de ornamentaţie nu poate 
fi vorbă, bineînţeles, decât la popoarele con- 
locuitoare. E mai presus de orice îndoială, 
de pildă, că arta noastră poporală e adânc 
influințată de arta slavă, căci Slavii au lăsat 
urme în întreaga noastră ființă etnică. 

De altfel motivele de ornamentaţie nu sunt 
singurele hotărîtoare în arta unui neam. Nu 
ele alcătuesc caracterul national al unei arte 
poporale, ci feliul lor de prelucrare și 
modul lor de combinare. Figurile geome- 
trice le întâlnim aproape la toate popoa- 
rele și totuși câtă deosebire e între arta de- 
corativă dela popor la popor. 

Noi Românii ne putem mândri cu arta pe 
care am descoperit-o adăpostită, din moși 
strămoși, la sate. Și datoria noastră a căr- 
turarilor e să o studiem cu sârguință, să 
adunăm cât mai repede obiectele vechi de 
artă țărănească pe cari sunt scrise cele mai 
alese însuşiri sufletești ale neamului nostru 
și să ne străduim a creă pe această temelie 


arta națională a viitorului. 


Oct. C. Tăslăuanu. 


1) Despre această carte a cărei cunoaștere ne poate 
folosi și nouă, dacă mă vor ingădui trebile voiu scrie 
o amănunţită dare de seamă. 


nA 


Cu gândurile. 


Înlăcrimată-mi tremură în gene 
Atâta jale şi mă prinde iară 
Tăcutul dor, aşa pe nesimţite 

De strălucirea serilor de vară. 
Pierdut cu ochii ?n depărtarea zării 
O rază blând? a lumilor senine 
Îmi ispiteşte 'ndurerata minte 

Și-aș vreă liniștea înserării line. 


De jale plină inima-mi tresare; 
Începe firul visurilor mele 

Şi-mi cade-așa de bine pribegirea 
Pe căi pustii cu gândurile grele — 
O dragoste din vremile senine 
M'adoarme lin cu-aducerea aminte... 
Spunea ş'atunci atâta jale firea 

În taina ei cu rostul de cuvinte. 


Adânc şi lin mă impresoară iarăşi 
Povestea dulce-a frunzelor duioase 
Şi-aud încet cum seara-și spune vraja 
Şi "nlăcrimând sfioase flori se lasă. 
Eu desluşesc în miile de șoapte: 
Aşa visând o jalnică cântare 

lubirii mele sfântă tâlcuire... 

Şi mă deştept cuprins de'"'nduioşare. 


Și înţeleg... cu tainele din suflet 
O altă lume ?n visuri se petrece 

Şi când tresar din gândurile mele 
Mă înfioară lumea asta rece, — 

Am îndrăgit cărările din suflet 

Cu firul drag al visurilor mele 

Și-mi cade-așa de bine pribegirea 
Pe căi pustii cu gândurile grele. 

Vidu Rusmin, 

Intr un cimitir. 


Sunetul clopotelor s'a stins; glasul preo- 
ților nu se mai aude. Poarta grea de fier s'a 
întors pe țâțâni, și, zângănind în clanțele mari, 
a turburat încă odată liniștea adâncă. Întune- 
recul se presară ușor, se anină ca o ceață 
de ramurile copacilor, apoi se târâie pe pă- 
mântul de care se prinde. Peste tot albesc 
crucile cu brațele întinse, a desnădejde, în 
această lume de uitare. Mireasma vișinilor, 
a caişilor înfloriți se împrăștie în aier, ab- 
sorbind în ea mirosul pătrunzător, mirosul 
de tămâie și de frunze putrezite care plu- 
tește totdeauna deasupra locurilor în sânul 
cărora se topesc trupurile omenești. Un liliac 
sboară, buimac, dintr'o scorbură. O bufniță 
se lovește de zidul bisericii. Apoi tăcerea se 
lasă atotstăpânitoare. De sus, din înălțimi, 
plâng milioanele de stele. 

E târziu: miezul nopții. Fără de veste, ca 
o isbucnire, luna, candelă nestinsă a morţilor, 
se 'malță tristă în vălul ei de pribeagă nefe- 
ricită. Cimitirul se deslușește ca o lume din 
basme, cu chipurile de piatră încremenite 


deasupra mormintelor mute. Și, deodată, din 


tăcerea aceasta neclintită, un piruit se re- 
varsă, — o privighetoare îndrăgostită își cântă 
patima într'un teiu. Glasul ei argintiu, e lin, 
e dulce, e străbătător: pare că lacrimile înge- 
rilor cad de lovesc strunele unor harfe ne- 
văzute. Strigătul învăpăiat al paserei se înalță 
tot mai sus spre ceruri, se pogoară, și iar 
se ridică, se stânge și iar se revarsă, de 
răsună întreaga boltă. În farmecul dumne- 
zeiesc al cântecului, crengile își scutură ușor 
floarea. Și, ca printr'o minune, o lume a morţii, 
o lume de umbre, — lume de vedenii — prinde 
făptură. Deasupra lespedelor albe, lângă bra- 
tele desfăcute ale crucilor, mulțimea chipu- 
rilor de piatră se mișcă, iau fiinţă. Unele stau 
îngenunchiate, cu mânile întinse spre copacul 
tainic în frunzișul căruia paserea suspină; 
altele îşi îngroapă fața în palme; multe își 
şterg ochii cu faldul vestmântului lor alb. 


Colo, în fund, o femeie își leagănă copilașul' 


în poală, pare că ține degetul pe buze, și-i 
spune: „Sst! ascultă!“ Alături, un bătrân se 
razimă de umărul cuiva — poate fiul său — 
iar acela, cu fața ’ntoarsă, pare că și el şoptește: 


„Ascultă!“ În preajma unui mormânt greoiu și 
bogat, înconjurat de parmaclâc aurit, s'au adu- 
nat o mulțime de umbre, și, îndreptate cătră 
cel ce în vieață nu simţise nimic în sufletul lui, 
îl silesc să cate către copacul fermecat, și 
par'că-i poruncesc: „Ascultă!“ Și-un glas 
adânc, un glas neomenesc, venit de aiurea, pare 
că se 'mprăștie în văzduh și zice: „Ascultaţi!“ 

Paserea cântă, paserea cântă în isbucniri 
pătimașe. 

Dar, deodată, un tremur cuprinde această 
lume ciudată. Albă, înaltă, despletită, cu frun- 
tea încinsă de flori, cu vestmântul în falduri 
de sus până jos, o vedenie răsare din fundul 
cărării. Pășește încet, cătră copacul vrăjit, 
cu braţele întinse, ca și când ar vrea să prindă 
pe cineva. lar glasul adânc de odinioară pare 
că șopteşte iarăș: „Plângeți! E fecioara, — 
fecioara logodită, moartă în ajunul nunții!“ 
Și umbrele pleacă în jos capul şi plâng; și 
mama își strânge copilul la sân; și bătrânul 
îşi îmbrățișă fiul. Cu fața țintă înainte, ve- 
denia trece, și din ochi îi picură mărgăritare 
luminoasă; trece, ajunge subt copac, se ra- 
zimă cu mânile de trunchiul lui, și, cu capul 
îngropat în bogăția părului, își cutremură 
vestmântul de suspine. Paserea par'că simte 
că cineva care a iubit și n'a putut îmbrățișă, 
o ascultă: cântă încet, stins, sfâșietor de duios. 
Și crengile presar cu floarea lor drumul pe care 
aveă să se întoarcă mireasa nefericită, și lu- 
ceafărul îi împletește în păr beteala razelor lui... 


Dar zorii zilei sosesc și șterg această lume 
de umbre, amuțesc glasul privighetoarei... 


și risipesc urzeala visului meu dureros. 
Em. Gârleanu. 


Fig. 21. Zurgalău 
(cruciuliță! sâmcelit. i 

Poetul P. Cerna. 


După Eminescu s'a simțit și s'a gândit 
mult în felul lui. Murind eminescianismul 
epigonic, rămase în lumea puţinilor noștri 
poeţi tendința de-a gândi, dar nu în felul lui. 
Mai schimbându-se și vieața și oamenii, poeţii 
începură a gândi chiar foarte diferit de ma- 
jestrul care le arătase ce preț are o gândire 
strălucită. P. Cerna continuă acest curent de 
gândire originală.!) — 

În ce sens „originală“? 

Lumea este cum ne pare. Ce pare în noi 
este lumea noastră subiectivă. Lumea ne 
pare însă cum înşine suntem; altfel ar păreă 
tuturora la fel, aceeași, ceeace nu se întâmplă. 
Experienţa zilnică ne dovedește că nu se 
întâmplă, că oamenii gândesc și simt foarte 
variat. „Original“ însemnează deci subiectiv, 
personal. 

Cum simte Cerna, cum pricepe Cerna lumea, 
natura, oamenii, pe sine însuși, acestea sunt 
întrebări la care volumul de față dă răspun- 
suri clare. — 

În volumul lui P. Cerna se găsesc urmele 
unei gândiri neobosite. Gândirea-i este tot- 
deauna la post. Abiă a văzut poetul ceva, 
abiă a surprins în sine un sentiment, şi gân- 
direa-i se înfățișează cu o explicare sau cu 
dese, foarte dese întrebări, la cari își răs- 
punde imediat ori al căror răspuns îl lasă 
cetitorilor. 

Uneori am impresia că această gândire se 
bate însași, ca să scapere, ca să mai scapere 
o idee, o formă, cam așa cum îlagelanţii se 
băteau ca să mai aibă, să-și mai adauge 
prilejul fericit de a se simți demni de Isus. 
De aceea poeziile cresc în întindere: semn 
exterior al bogăției; de aceea ele se adresează 
unei lumi deprinse a gândi: semn al unei 
tendințe de înălțare aristocratică; dar tot de 
aceea ele au uneori răsuflarea întreruptă, și 
se frâng în fragmente cristalizate împrejurul 
unei „idei“, nu contopite ca opera turnată 
dintr'o singură avântare. Mi s'ar păreă totuși 
nedrept să vorbesc de alcătuiri „silite“. 

Ceteşte, drept pildă la ce-am zis, Poporul 
H și Despărţire; cetește, drept pildă con- 


1) Poezii, Bucureşti, „Minerva“ (1910). Preţul 2 Lei. 


trară, o poezie care pornește dintrun dor 
adânc, nesfârșit, curgând fără oprire, fără 
nici o reluare, un întreg admirabil, Din 
depărtare, o scrisoare cătră iubita după 
care tot sufletul i se pierde. — 

Când simți, ești fu care simți; când ești 
poet și simți, fu descoperi comoara fa, cum 
este, subiectivă și eu nu am drept s'o cer 
altfel. Ba mi se poate chiar întâmplă ca 
meșteșugul tău să mă atragă, fără nici un 
protest din parte-mi, într'o lume de simțiri 
pe cari eu nu le-am avut, pe cari nici nu aș 
dori să le am în realitate, dar de-a căror 
realizare în opera ta și 'n reconstruirea mea 
să mă bucur o clipită, o vreme oarecare, de 
câteori revin. 

Cu gândirea nu este așa. Aici dreptul per- 
sonalității scade, aici se discută. Și când 
poezia deschide portițe pentru discuţii, ea 
renunță de-a fi scrisă pentru toți și pornește 
pe calea mai îngustă cătră lumea celor ce 
gândesc la fel. Aceasta nu este, firește, o 
critică, ci o constatare. 

P. Cerna stârneşte adeseori discuții. Pentru 
triumful larg al operei sale ar trebui ca ele 
să se încheie totdeauna cu concluziile la cari 
a ajuns el. Dar aceasta nu se întâmplă. 

Două probe. 

Întâia: Modernismul din Cerna îl împinge 
să renunțe — cât poate — la supranatural. 
Foarte bine: Isus a fost un om. Dar cum 
„rămase umbra sa“ printre noi Și atât de 
puternică? De-aceasta nu se desparte nici 
desmoștenitul care vorbeşte în Isus, nici 
poetul care-l. chiamă aiurea (d. e. la p. 85) 
din cer, de unde nu scoboară numai pe 
„cerescul copil“, ci și pe serafimi, drept pază 
și unde se află totdeauna „cel veșnic“. 

Pe lângă credințele creştine se adaugă părți 
din mitologia grecească. Amor, ca și Venus, are 
în favorul său o propagandă literară de câteva 
mii de ani; el nu ne este străin, e grațios și 
place încă, deși nu mai este liric. Dar Zevs? 
Dar „zâna dreptăţii“, al cărei mit — neex- 
ploatat — pare a-i fi necunoscut autorului? 
Dar maşineria zeească din sonetul Zile de 
durere, IH? 

Sonetul acesta fără nici o valoare Și rece, 
îmi explică — mai ales — de ce modernismul 
necontestabil al poetului s'a lăsat cu în- 
-cetul tot mai aproape de tot felul de fiinte 
mitologice: Poetul are în firea sa o notă re- 
torică. Este nota cea mai ușoară de găsit. 
In politică ca și în literatură: „Domnilor de- 
putați! Cetăţeni! Tovarăși! Soţi sindicalişti!... 
O, zână! O, zee!“ Zâna și zea sunt ale poe- 
tului. Ele împlinesc acelaș rol ca și soții şi 
cetățenii: Ele ascultă cu răbdare ce le spune 
poetul, apar când acesta le chiamă, dispar 
când el vrea; iar poetul și-a putut închipui 
că nu este singur, a putut întrebă și exclamă 
şi crede, de sigur, că nu i-a mai rămas nimic 
de făcut. Mitologia şi retorica lui Cerna sunt 
în corelație, se cer reciproc și împreună îşi 
bat joc de... câteva pagini. 

lar de-i pieri sub pietre ca profeţii, 
De dincolo de negrul țărm al vieţii 


Înalță spada ta, nestrămutat —, 
(Pag. 107). 


se zice, în sonetul ce-am citat, despre Diche, 
care, deși-i pierită, mai poate înălță spada! 
La zece Maiu, prea cunoscuta serbare națio- 
nală, se "'ntâmplă însă ceva şi mai de mi- 
rare. Să spuie versul: 

E râs, e farmec, e mișcare... 

Rachete — crainici luminoși — 

Se ?'ntrec să cheme la serbare 

Pe zeii toţi şi pe strămoşi (!) 

(Pag. 100). 


Fie! Să poftească şi zeii chemaţi de ra- 
chete! Şar mai modifică clișeul de 10 Maiu! 

Dar, ce putem gândi despre acest fel de 
gândire? 

A doua probă o formulez, pentru scur- 
time, în câteva propoziţii: Eu nu cred că su- 
prema clipă a amorului are sensul ce i se 
dă la pag. 40. Eu nu pot crede că ’n plăcerile 
iubirii se concentrează și bucuria generațiilor 
ce vin, cum se afirmă, foarte absurd, la pag. 15. 
Această metafizică a amorului cade în fața 
celei mai elementare psihologii. 

Sunt deci şi părți de gândire obişnuită ori 
bizară în P. Cerna, care este, totuș, un cu- 
getător. — 

Pentru P. Cerna, este semnificativă tradu- 
cerea din Goethe Prometeu: ea arată spre 
cine, spre ce pleacă simpatia sa. Figurile 


vechi, mari ale fantaziei omenești capătă la 
e! înțelesuri nouă, nuanţe nouă, nuanțele lui. 

Original este, în acest fel, Plânsul lui 
Adam. Este o explicare cu Părintele crești- 
nilor: Adam înțelege că „ucigătorul gând“ 
veni de undeva, „de-aiurea“, dar nu înțelege 
pentruce Domnul pedepsește atât de aspru 
pe fiul său Cain: 

E plânsul lui. Din noaptea cărărilor pierdute 

El inima-mi de tată o chiamă să-l ajute, 

Dar mam puteri... 

Nu-i moarte pentru Cain, nici alinare nu-i — 

Ce vrei să faci Tu, Doamne, cu suferinţa lui? 

O, dacă spre urzirea unei cerești podoabe 

lți trebuie durerea făpturii tale slabe, 

Ridică de pe vieaţă-i povara, că-i a mea, 

Şi pune-mi-o pe umeri, de vrei, cu mult mai grea. 
Mi-aş duce-o fără murmur, chiar de m'ar frânge 'n cale, 
Căci inima-mi cunoaşte şi darurile tale... 

O, sfânt copil al Evei! Când noi te-am zămislit, 
Eră prin raiu lumină și flori şi ciripit, 

Pluteă o voluptate ’n văzduhul primăverii — 
Miresmele grădinii părtaşe-au fost căderii... 

Să cadă însă plumbul osândei pe-amândoi; 

Dar tu, de ce să suferi, copile, pentru noi? 

De ce să-ţi biestemi mama, gemând prin râpi sihastre, 
Tu singura lumină a gândurilor noastre? 

Adam simte și gândirea răsare din simțirea 
lui ca spuma pe creştetul undelor mării. Un- 
dele o aduc proaspătă, albă; şi singură ar fi 
— poate — ca spuma băloasă lăsată pe ni- 
sip. Acesta este adevăratul lirism cugetător. 
care fuge de abstracția pură și de fraza îm- 
pletită cu motivări, care se ține pe lângă si- 
tuația din care a ieşit. 

Dar nu trebuie să credeți că Cerna și-a 
găsit astfel o formă, cea arătată şi că o umple 
mereu cu alt cuprins. Dimpotrivă, e foarte 
variat în alcătuirile sale. Uneori, realitatea 
ce-l îndeamnă se retrage în fundul conștiinței 
și lasă joc liber cugetării protagoniste, ca 
d. e. în Legenda unei stânci. Alteori se 
descrie stăruitor numai situaţia, care va in- 
spiră ori — după cum este şi cetitorul — 
nu va inspiră simţirea al cărei simbol este; 
ca d. e. în Trei sburătoare. 

Temele cele mai vaste se găsesc în Dura 
lex, Cătră pace, Floare și genune, 
Poporul. 

Dintre ele Floare şi genune este fără 
îndoială cea mai însemnată. Înţelesul este 
următorul: Traiul senin, curat al floarei, tare 
în modestia lui inconștientă, este comparat 

cu dorul aprins al omului fricos și temător 
de dureri, neliniștit de gândirea sa: 

Și astfel vieaţa ni se risipește: 

În mâna care tremură de teamă 

Paharul darului ceresc se varsă 

Și, până să-l lipim de gura arsă, 

E gol sau plin de-a lacrămilor vamă... 
Poetul ar dori să aibă acel inconștient, dar 
fericit dispreț al primeidiei, ce-l are floarea 
din marginea prăpastiei, dintre prăpastie și 
cer, în bătaia vântului, privitoare spre cer, 
în pace. Se poate zice și contra acestei poezii 
câte ceva; vr'un amănunt jigneşte (d. e. „Ne- 
priceput ca vântul!“); dar sufletele cari au 
tendinţa creşterii spre virtuți înalte, spre tăria 
virtuților ce le au vor fi mulțămite de pri- 
veliștea luptei interne din această poezie de 
gândiri.!) 

Lupta din Floare și genune este, în 
sensul lui Cerna, lupta celor aleși. Dura lex 
le-o interzice celor slabi, pentru binele lor, 
fericirea „s'arată atunci când singur tu o 
cucerești“. Este o poezie rece, fără nici o 
deosebită însemnătate, incapabilă să-ți tre- 
zească viu sentimentul. 

Poporul întoarce foaia pe care-i scrisă 
Dura lex. Este poate retoric. În fond scli- 
pește răscoala agrară din 1907, care nu-i po- 
menită cu nici un cuvânt. Din vremile acelea 
rămase problema „poporului“ și ce-a simțit 
poetul care-i cetiă faptele: „Aşa te-am vrut 
în visul meu fierbinte!“ Căci astfel este scris 
(și zis frumos): 

Să treacă lutul prin durerea morţii, 
lar sufletul să meargă înainte. 

Cătră pace răsare din aceeași simpatie 
cu umiliții, din aceeași nădejde într'un viitor 
omenesc al tuturora, din aceeaşi convingere 
că lupta barbară contra nedreptăţii este în- 
dreptățită: | 

Cu torţe-aprinse robii, sburând din loc în loc, 

Vor îmbrăcă pământul întrun vestmânt de foc. 


1) Comparaţi aici şi tot atât de semnificativul Ideal, 
care-i — în icoană — luceafărul și spre care se in- 
dreaptă un strop de apă. Luceafărul şi stropul implică 


distanţe şi mărimi, ca dela realitate la ideal. Şi stropul 


zice: 
O, steaua mea, alungă norii, 
Să-ţi sorb clipirile senine, 
Să-ţi trec prin furia vâltorii 
Cu ochii ţintă cătră tine! 

Vijelioase flacări vor mistui palate, 

Vor şterge orice urmă din vechea nedreptate 

Şi până ’n bolți vor creşte cercând la cer intrare... 
lar când se va desface de-a lor iîmbrăţişare, 
Pământul, vechiul tată, va fi ca renăscut, 

Va scutură Cun geamăt robia din trecut 

Atunci de pretutindeni va curge vieaţă nouă... 


Ce se spune în Poporul este revoltă îm- 
potriva „formelor de astăzi“; este — deocam- 
dată — titanism de cuvinte. 

Este evident: Putem gândi și altfel, nu ca 
Cerna. Dar nu putem rămânea nepăsători în 
fața gândirii lui, care curge bogată. — 

Când orizonturile largi se 'nchid, când lumea 
nu mai există pentru poet, el este ascuns în- 
vre-o cărare de pădure şi nu-i singur; este 
acasă şi nu-i singur, deoarece amintirile îl 
grămădesc cu doruri tari, dureroase, nebune; 
este supusul celui mai poetic instinct; este 
îndrăgostit. Tot restul volumului cântă numai 
de dragoste. Și cum... l 

Culeg fără să aleg mult. Cetiți încet și 
dându-vă seama de fiecare vorbă: 


Dar azi îmi eşti departe. Te fură alte zări_ 
În țara primăverii şa veşnicei visări. 
N’ai fost a mea, dar tremur, de parcă te-am pierdut 
Şi 'nmărmuresc cu ochii în întunerec mut. 
Ştiu bine că eşti dusă, dar te aştept mereu 
Și clipe!e-așteptării curg tot mai trist, mai greu, 
Căci nu mai licăreşte îndepărtatul geam 
Și nu-mi mai ieși în cale — şi doar atât ceream... 
Vei reveni vr'odată? Mai bine aş fi vrut 
Să *nchid adânc în mine un dor necunoscut, 
Dar a crescut atâta, de când cu plâns s'adapă 
Că ’n sufletul meu singur wa mai putut să 'ncapă... 
Tu arde-aceste rânduri... 
(Din depărtare, pag. 12). 
Când fu să plece, ea-mi șopti: Pe mâne! 
Dar mâna mea ’n a ei mult timp rămâne... 
Nici un cuvânt na rupt tăcerea sfântă — 
Doar de departe a răspuns şoptirii 
Prelungul fluer a! privighetorii — 
Pe mâne! lată şoapta fericirii 
Ce mână clipele şi mişcă sorii... 
Destramă-te mai repede, o, noapte, 
În drumul! veşniciei! 
De ce n'am aripele vijeliei 
Să mă înalț la pulberea de stele 
Şi să le sting pe rând 
Supt fâlfăirea ăripilor mele — . 
Să vie sfântul „mâine“ mai curând! . 
(Noapte, pag. 27). 
Nu simți cåt de aproape e iubirea, 
Copila mea? N’auzi în jur de tine 
Chemări întretăiate de suspine? 
De mai uitat pe veci, în drumul jelei 

O clipă doar alină-mi pătimirea — 
Dă la o parte âripa perdelei 
Și-arată-te în toată strălucirea! 
Uimit de luminoasa-ţi arătare 

Să te culeg adânc în ochii mei 

Şi coborând pleoapele-arzătoare 

Pe veci să ’nchid icoana ta în ei — 
Și-apoi să mă cufund din nou în noapte... 


. (Chemare, pag. 75). 


Tot aurul luminii îţi cade 'n păr pe față... 

Apari biruitoare ca "'ntâia dimineaţă — 

O, vis a! vieţii mele, ce-o clipă mi-ai zimbit, 

Mergi pururi in lumină etern sărbătorit! 

Şi dacă eu mă "'ntunec uitat, necunoscut, 

Amara desnădejde de a te fi pierdut 

Mi-o va 'mblânzi credinţa că te voiu şti mai bine, 

Mai sus, mai fericită decât ai fi cu mine 

Acela ce se leagă tovarăș umbrei tale, 

Frumos ca un Adonis ţi-a răsărit în cale. 

Aceleaşi sfinte doruri pe amândoi vă 'mbie, 

În ochii tăi mari,- limpezi râd zori de bucurie — 

Şi eu mă uit pe mine şi 'n gândul meu aş vrea 

Să cresc norocul vostru cu fericirea mea, 

Și nici un semn iubirea-mi trecutului nu cere — 

Doar inima nebună se sfășie 'n tăcere... 
(Logodnă, pag. 98). 


În alt gen, ca formă c'un pas înapoi spre 
Alecsandri și Bolintineanu, cu tema lui Goethe 
călărind prin furtună, spre iubita: 

Fulgere, voinice, 

Ce-mi tresari din greu? 

Ce-mi arăţi cărarea 

Ca s'o pierd mereu? 

Vin mai bine-odată 

Lin, nemărginit 

Şi-mi aşterne drumul 

Dorului grăbit! 

Colo ?n văi e-o casă 

Albă ca de nea; 

În pervazul uşii 

Stă iubita mea, 

Îşi trimite ?n noapte 

Sufletul trudit — 

Chipul în lumină. 

Pare zugrăvit! 
(Cântec de noapte, pag. 115). 


În poezia de amor a lui Cerna este atâta 
adâncime de sentiment, sunt atât de multe 
nuanțe, este atâta gingăşie, atâta renunțare, 
atâta dor și atâta durere și toate sunt expri- 
mate atât 'de intim, de plastic și sugestiv, 
încât îl socotesc vrednic a fi numit cel dintâi, 
cel mai ales cântăreț al iubirii dintre câți o 
cântă astăzi în graiul nostru. — 

Amor și gândire multă: iată ce găsim dar 
în opera lui Cerna, 


Când zic gândire, nu trebuie să se înțe- 
leagă însă idei cu desăvârșire abstracte, spe- 
culative. În Cerna sunt câteva texte și de 
acestea. Gândirea, ideia în poezie este floarea 
unor intuiții vii, este rodul cald ce crește 
din vieață văzută și simțită, este deschiză- 
toarea de orizonturi spre care pornește orice 
spirit nemulțămit cu fapta izolată, cu tabloul 
izolat, este privirea sub specie aeternitatis a 
faptei, a tabloului. 

Ce poate face un poet care nu caută numai 
icoană, care nu-ţi cere numai simțirea, ci-ți 
răscolește și cugetarea — deci tot ce este 
omul — se poate vedeă din Torquato 
cătră Leonora în care inundă par'că toate 
însuşirile poetului, licărind ici-colo și un de- 
fect al lui (retorica). 

Perspectiva la care se ridică gândirea în 
acest cântec magistral de fericire şi neferi- 
cire este exprimată așa: 

Un joc e tot. Fugara fericire 
Îmi pare o cerească povestire 


Pe care-am auzit-o, lăcrămând, 
Din graiul dulce-al mamii picurând. 


Dintre icoanele „fugare“ citez numai una, 
o mândrețe. Cetiţi rar: 


Icoanele salungă ?n mintea mea: 
Ocrotitori şi albi, de-asupra ta, 
În dulcele suspin al adierii 
Se legănau salcâmii primăverii 
Şi, clătinându-și vârfurile *n floare, 
În mii şi mii scântei tremurătoare 
Sfărmau lumina soarelui de Maiu 
Pe crengi, pe flori, pe chipul tău bălaiu... 
Pe-a frunţii tale marmură senină 
Lumini şi umbre s'alungau... Părcă 
Că îngerul ascuns în umbra ta 
Te mângăie cu mâna-i de lumină 
Pe păr, pe ochi, pe lângă tâmpla fină... 
Simţiiu atunci cât de frumoasă ești. 
Şi-un val de foc mă 'nvălui deodată, 
lar inima-mi se strânse fulgerată 
De gândul: Pentru cine înflorești? 
Tăcut nvapropiu... Tu, ca 'n vis, mă cerţi: 
„De ce aşă târziu şi trist, Torquato?“ 
Și dulce m'ameninţi, zâmbind mă ieri, 
Şi iarăș fruntea mea ai luminat-o. 
(Pag. 149). 


Pe aici duce calea spre capod'operă. 
G. Bogdan-Duică. 


Postscript. Câteva mărunţișuri, observate 


în treacăt, le însemn aici. Mărunțișurile rele 

sau discutabile sunt ca nişte pistrui pe-o față 
cu linii frumoase. 

1. Nu-i prețios să zici despre sărutare: 
„Și gura ţi-o mfrățești cu sfânta gură“? 
(Pag. 7). l 

2. Va reuși atributul „măiestru“ în: „Pe 
toate pune stăpânire a voastră inimă mă- 
iastră“? (Pag. 15). 

3. Stropul rămâne strop și m fundul mării? 
Și încă „senin“? (Pag. 23). 

4. In felul lui D. Bolintineanu: „Și-ai pus 
pe frunte-mi tânără cunună de sărutări“ 
(Pag. 50). Cununa este o idee la care Cerna 
ține mai mult decât este bine. „Dar tot mai 
port pe fruntea mea cununa“. (Pag. 50). 

5. Natura este un maiestru, care sapă 
cu dalta în lut! (Pag. 60). 

6. Cereau pe frunți cununi nemuritoare. 
(Pag. 62). 

7. Nu mi se par chiar bine închegate cele 
dintâi patru versuri dela pag. 65. 
8. Ce poate fi „a neamului 

(Pag. 84). 


icoană“? 


9. Ea apare m vis. Mai poate să lipească 
tot ea pleoapele, când, fiind în vis, este supt 
ele? Şi să dormi visând în veci... e prea 
juvenil. Pag. 91). 

10. Simbolica floare, care se roagă de nori 
să-i hrănească părăul cu ploi şi-a asigurat 
un amant sigur, dacă și norii ascultă „rugă- 
minţile chiar crude“ ale floarei. (Pag. 95—96). 
Un sfârşit, de... 

11. Un sonet în opt întrebări. (Pag. 102). 
Retorica! Cununa este prezentă. 

12. O, soare — etc. (Pag. 105). Și dacă 
soarele n'ar uscă sângele? Mi-e dor de rea- 
lism poetic. 

13. Cununa! (Pag. 146). 

14. Cununa! (Pag. 152). 

15. Cununa! (Pag. 156). 

16. Umană? (Pag. 162). 

Notele acestea nu descoper numai gustul 
meu, ci și pe-al poetului. Judece singur, ca 
întâie și ultimă instanță, dacă sunt vrednice 
de ținut minte. 

G. B.D. 


==) 


Atâtea visuri... 


Atâtea visuri mi-au murit... 
Plăpânde flori de primăvară, 
Abiă mi-au răsărit în suflet 
Se stinseră în grabă iară... 
Nici unuia nu i-a fost dat 
Să-mi lumineze o vieaţă — 
Că raza lor păleă mereu 
Pierind în depărtări de ceaţă... 


Și după toate-am plâns amar... 
Că fiecare mi-a luat 

Din suflet câte-o bucăţică — 
Tot mai sărac mi l-au lăsat. 
lar cel din urmă, cel mai drag, 
Când s'a'mplinit şi el să plece, 
El a luat cu sine tot — — — 
Mi-e sufletul pustiu și rece... 

Fig. 19. Pristen încristit din Ungra 
(ţinutul Cohalm). 

Poporanismul. 


— O anchetă literară. — 


Cuvântul „poporanism“ se referă la o doc- 
trină politică. Este ceeace d-v. faceți în 
Ardeal și ceeace fac cei mai buni fii ai nea- 
mului în Regat. În literatura noastră acest 
cuvânt a fost rău înțeles; unii au abuzat de el. 

Literatura nare întru nimic de-a face cu 
doctrine, cu tendinţi și cu altele; e o chestie de 
talent; darul acesta îi imprimă valoarea, — 
în afară de ceeace pot pune în ea cultura și 
convingerile intime ale omului. 

Au numit unii „poporanism“ predilecţia 
unora din scriitorii tineri pentru subiecte 
luate din popor. Un scriitor are predilecția 
pentru lumea pe care o cunoaşte, carea pă- 
truns în intimitățile sufletului său. 

Unii din acești scriitori au fost învinuiți că 
fac apologia plebei puțin interesante. A în- 
vinul pe un scriitor că vede într'o lumină 
bună ori rea lumea ce-l interesează, e cel 
puțin un lucru ciudat, dacă nu lipsit de bun 
simţ. 

Cred că în parlamentul artei cuvântul nu 
va fi împământenit. Cât despre epitetul care 
ar caracteriză operile scriitorilor „ziși popo- 
raniști“, — nu-l pot găsi. Li se poate zice 
acestor scriitori că sunt poporaniști, ei însă 
trebuie să rămâie pur și simplu scriitori. 

= P. S. — Observ cu mirare că se vor- 
beşte despre „așa zişii scriitori poporaniști “ 
ca despre o pleiadă. S'a înmulțit oare numărul 
scriitorilor noștri de când s'au înarmat unii 
critici cu instrumente măritoare ? şi de când, 
ca și astronomii, ei văd în pleiade un nu- 
măr nemărginit de stele, pe când noi, cu 
ochii liberi, vedem prea puţine? 

Mihail Sadoveanu. 
* 


Domnule Director, 


Oare nevoia de a căută prin lume un rost 
cuvântului poporanism alături de literatură, 
nu e o mărturie îndestulătoare cât de fără 
rost a fost pus acolo? Și doar nunii acestei 
împărecheri morganatice, de trei ani și mai 
bine, nu mai contenesc să facă cunoscut, 
noi hârtii de legitimaţie. De-ar legitimă ele 


(Urmare. 


ceva cu adevărat, de ce nu sar prinde, că 
doar publicul bunăvoință are, — dovadă în- 
trebările cetitorilor d-voastră ? 

Eu socotesc că poporanismul și literatura 
nu se resping dela ele, ci numai din pricina 
felului cum sunt împreunate. 

Îmi amintesc subiectul unei comedii de 
nu Știu cine, în care un tânăr și o fată luptă 
din răsputeri împotriva hotărirei pripite şi 
interesate a părinților lor de a-i căsători îm- 
preună. Odată întâmplându-se să se întâlnească 
amândoi singuri, ei au pentru întâia oară 
prilegiul să se cunoască cu adevărat, să se 
placă, și sfârșitul... mână m mână vin să 
ceară părinţilor binecuvântarea pentru căsă- 
toria lor. 

Înţelesul „artei poporaniste“ în curs astăzi 
la noi, e acela pe care „Vieaţa Românească“ 
l-a dat în vileag prin sentința: „în literatură 
poporanismul va însemnă atitudinea de sim- 
patie a scriitorului față de clasa țărănească 
— atâta tot“. 

Bunăvoința, măgulirea, mila, n'au fost și 
nu pot fi nici când elemente alcătuitoare ale 
valorii artistice. Dacă generozitatea cere să 
închizi ochii, ca să fii îngăduitor, arta care 
să-i deschizi, ca să fii adevărat. Una potolește 
şi potriveşte firea după mărginirea omenească, 
cealaltă în chip de Dumnezeu o desvălue 
așa cum e: mai presus de rău și bine. Aceeași 
natură ici crestează regulat fața unei scoici, 
colo erupe într'un vulcan. Între Margareta 
și Lady Macbeth nu face nici o deosebire. 

Dar așa în față, numai geniul poate privi 
natura. Cei de jos, o ajung și-o rabdă abiă 
în răsfrângerea artei. În oglindirea artei, na- 
tura adevărată, vajnică și necruțătoare, nu 
mai primejduește pe nimeni. De ce dar stă- 
ruința de a o schilodi și aici cu morala tu- 
turor celor slabi de înger? Nu e destul de 
zgribulită, stearpă și plecată vieața de toate 
zilele? Să ne-o mai prelungim şi în artă? 

„Vieața Românească“ însă, după preceptul 
simpatiei cere aceasta şi a ajuns chiar să 
înduplece pe unii scriitori. Bucăţile de soiul 
acesta apărute până acum, dovedesc deodată 

unde ajunge și arta şi judecata artistică cu 
astfel de precepte. — Pentru mine acest fel de 
poporanism e o înjosire a artei, și confor- 
mându-mă îndreptărilor d-voastră pot zice 
ca răspuns celei din urmă: e poporanismul, 
pe care nu-l admit în artă. Motivele? Întâi 
fiindcă se spălăcesc și şterg trăsăturile vii 
ale realității prin gospodăreasca săpuneală 
morală, al doilea fiindcă se pune mai presus 
de înfățișarea eternității, lumea intereselor 
zilnice și însfârșit fiindcă poporaniștii ur- 
mărind ideile caritabile, pun parabola pe 
aceeași treaptă cu arta. 

Rămâne acum țărănimea ca subiect artistic. 

Nu e nimic neartistic în tot cuprinsul firei. 
Privirea geniului aprinde în fiecare grăunte 
de țărână o lume, - se apleacă însă numai 
asupra fărâmei, care ca pictura de rouă încape 
în lumina ei, nesfârșitul boltei cerești. 

Înainte de marea revoluție, puterea de 
„refracție“ a poporului eră înnăbușşită de 
lespedea robiei. În loc de expansiune, ar fi 
însemnat strâmtorare, nimicire, orice exte- 
riorizare prin chipuri din popor. 

Geniul veșnic răzvrătit, veșnic în luptă cu 
necunoscutul uriaş și strivitor al firei, nu 
puteă să se descarce prin poporul obișnuit 
să îndure și să se supue. Lui îi trebuie spirite, 
dârje, neînduplecate, explusive, prin care să 
poată să-și reverse puhoiul de vieaţă ce-l în- 
neacă, și pe acelea nu le găseă atunci în 
popor. Dar după ce poporul acela, atâta timp 
confundat cu pământul, a dat să surpe lumea 
ca să-și deschidă vederea înspre soare, el 
devine cel mai puternic element al năzuinţei 
prometeice. Ca spre o vieață nouă se întoarce 
arta spre norod. 

La început a trebuit să-l distrame în in- 
divizi, ca să-l poată cuprinde; căci arta aşa 
cum o alcătuise timpul, încăpeă numai omul 
singur — eroul. Jertfindu-se însă colectivitatea, 
se împuțină tocmai vigoarea atât de râvnită 
a elementului nou. — Se știe azi după atâta 
psihologie a masselor, câtă deosebire este 
între sufletul individului singur și între su- 
fletul aceluiași dilatat în avântul comun al 
obștiei. Urmarea firească a fost o scobo- 
rîre a idealului artistic, o intervertire a va- 
lorilor artistice. În locul frumosului, a desă- 
vârșirei prin care omul înfruntă par'că oarba 

apăsare a firei, e ridicat uritul care tocmai 
arată întipărit ca în clisă, urma acelei apăsări. - 
Fruntea senină e uitată pentru spatele plecat ` 


și gândirea trufașă pentru munca nătângă 
a brațelor. În locul cuvântului întraripat și 
luminos — emanare a sufletelor arzânde, 
— pătrunde descripţia: forma artistică pentru 
vieața numai trupească și totodată expresia 
spiritelor de rând. 

Simbolul timpului nostru însă nu e mun- 
citorul cu fața plecată în ţărână, ci massa 
sumeţită în pornire vajnică spre lumină, spre 
înălțimi. 

Arta democratică de astăzi e arta întune- 
recului, a slăbiciunii, a tânjirei, un hibrid 
născut din nepotrivita aplicare a formelor 
vechi la lumea nouă: adevărata artă a tim- 
pului nostru va să vie, în viitor (arta a fost 
întotdeauna un rod de toamnă). Ea va aveă 
ca erou mulțimea, ca acțiune răscoala, ca 
sentiment iubirea vieții; individualitatea sin- 
gură nu va dăinui decât sub chipul per- 
sonalității uriașe: aceea care ar fi sufletul 
unificator al mulțimei, sau aceea care va în- 
cercà să-i ție piept. Fi-va muzica arta vii- 
torului, sau drama, sau amândouă unite melo- 
drama, e greu de prezis și apoi... e altă 
chestie. Întrebarea a fost, ce înţeleg sub po- 
poranism, în literatură şi după cele spuse până 
aici, pot răspunde pe scurt: înțeleg prin po- 
poranism, sau mai lămurit numesc popo- 
ranistă arta cu subiect din vieața poporului. 
Un nume făcut, cum ar fi madonism pentru 
pictura renașterei, aristocratism (întrun 
sens mai restrâns chiar și monarhism) 
pentru literatura clasică; un nume care în- 
gădue o deosebire a artei după subiect și 
atâta tot. Atitudinea intră în alt ordin de 
idei şi ca atare își cere denumire aparte. Așa 
pentru atitudinea de simpatie față de popor 
se zicepoporanismulviețiiromânești 
și nu numai poporanism. 

„.„„Acum, în literatura noastră, poporanismul 
e o manifestare târzie, un fel de continuare 
în amănunte a naţionalismului dela început. 
Căci dacă ar fi să se clasifice epocile noastre 
literare după conţinutul comun operilor din 
același timp, cea dintâi s'ar puteă numi epoca 
naționalistă. Patriotismul eră pe atunci cel 
mai tare și mai sincer sentiment care puteă 

rodi în artă. Restul e numai o îngânare naivă 
a literaturei romantice franceze. „Cântarea 
României“ întrupează tot ce e mai de seamă 
și ca artă și ca sentiment în începutul li- 
teraturei noastre. Acum că întreaga aceasta 
literatură purcede 'dela aristocrație, socotesc 
de prisos să mai adaug, — o ştie tot celce 
cunoaște dacă nu literatura noastră, cel puţin 
istoria. 

Mai departe, autentificându-se inspirația 
luată deagata dela străini, adecă întorcându-se 
poezia spre țară, unde începeă cu adevărat 
vieața românească, arta noastră sporește. 
Genul exotic romantico-elegiac, împământe- 
nindu-se se schimbă ’n bucolic. Cu popora- 
nismul însă, poezia nouă câmpenească, n'aveă 
nimic de-a face. Ea sărbătoreă vieaţa pe care 


azi poporanismul o deplânge. „Vara la țară“ 


a lui Depărățeanu samănă în simțire cu 
„Pembarquement pour Cythere“ a lui Watteau, 
iar poezia arcadică a lui Alexandri cu scenele 
pastorale din secolul al XVIII-lea. E o artă 
nobil rousseauiană, care încă nu bănuește 
pe Marx. 

Urmează apoi momentul genial, pasiv celor 
zilnice. Eminescu. Arta ușurată de pricinele 
patriotice — care încep să fie descărcate în 
articole de gazetă — își deschide unghiul 
intelectual spre cele eterne. O clipă sublimă, 
prelungită întrucâtva de Vlahuţă și Dela- 
vrancea, în care arta noastră desbărată de 
provincialismul strâmt de până atunci, în- 
cearcă să cucerească universal-omenescul în 
gândire românească. Pentru întâia oară se 
uită sincer truda cetățeanului, pentru acea 
mai înâltă a omului. În locul valorilor tem- 
porare, vin valorile veșnice. E zenitul artei 
noastre de până acum, unde în ce privește 
atitudinea poate fi vorba cel mult de un aristo- 
cratism intelectual ...Văzut de sus, toți oamenii 
sunt deopotrivă, râvnesc deopotrivă, sufăr 
deopotrivă. „În toată omenirea în veci același 
om“, iar cugetul și simţul îndeajuns de avântat 
găsește cum să se înalțe dumnezeește și să 
plângă omenește cu fiecare. 

Din păcate generaţiei următoare, adecă 
celei de astăzi, i-a lipsit puterea și elanul 
să urce mai departe drumul acesta croit 
spre înălțimi. Scriitorii noi, — horribile dictu 
— sunt numai talente ce s'au ales într'un timp 


de ananghie — când e mai rău fără rău, — 
dintre mulțimea recrutată deavalma pentru 
împlinirea școlilor noastre superioare și a 
organismului funcţionăresc. La ei nu e vorba 
de o mistuire în focul sacru, ci numai de 
o duioasă amintire, care în împăinjenirea 
vremii, a căpătat ceva din farmecul unui cântec 
din bătrâni. Anume, scriitorii noștri moderni 
nu sunt fanatici de aceia ce luptă amarnic 
ca să-și izbândească gândul ce-i munceşte, 
ci sunt ca plaghiile aduse de revărsarea apelor... 
și care încolțesc acolo unde le lasă șuvoiul. 
Așa amintirile de acasă, icoanele sentimentale 
din vieața rămasă 'n urmă fie la țară, fie în 
preajma orașului, devin elementul artei mo- 
derne. Cum nu năzuinţa spiritului spre lu- 
mină a smuls pe noii scriitori dela vatra 
părintească, ci valul vremii i-a ridicat în în- 
volburarea civilizației pripite, privirile lor în 
loc să se îndrepte spre un ideal înainte, 
cată trist în urmă la vieața molcomă, fără 
strădanie, de care se simt mult mai aproape. 
Așa se naște literatura noastră din urmă. 
Acum dacă țărănismul, sau poporanismul 
precumpănește, pricina e de căutat pe lângă 
cele indicate în fugă mai sus și în influența 
covârșitoare transilvăneană. Poezia îmbibată 
de soare a lui Coșbuc (Balade și Idile!) nu- 
velele marinimoase ale lui Slavici, au făcut 
vad sentimentului ce mocneă în cei mai mulți 
din literaţii de azi. 

Zăporul așa pornit a fost însă de scurtă 
durată, căci iezit de teoria socialistă — aurora 
intelectuală a semidocţilor, ca și extremul ei, 
nietzscheanismul — își strâmtează cursul ca 
să pună 'm mișcare moara nouă cei sa 
ridicat în cale, „Vieața Românească“. Toată 
frumsețea naturală pe care ar fi putut-o des- 
făşură, dacă ar fi urmat să șerpuiască în voe 
mai departe, s'a pierdut între stavilele popo- 
raniste. Cum şi de ce? am arătat mai sus 
vorbind de poporanismul vieţii românești în 
genere. 

Acum că între scriitorii noi se găsesc și 
talente alese, nu caut de loc să neg. Sunt, 
numai că valoarea lor e mai mult de ordin 
formal decât de ordin sufletesc. Istorisesc 
frumos, încolo lumea lor și concepția ei ar- 
tistică e comună, De aceea nici nu pot crede 
că vor trăi departe în viitor. Firește, ce mă 

încumet să prevăd aici, e numai cu privire 
la creațiile de până astăzi, căci cum generația 
aceasta e încă tânără, cine știe de ce schim- 
bări nu e în stare, mâine. Un lucru numai dă 
de gândit, anume că cei rămași în puteri din 
epoca eminesciană, au luat înainte tinerilor 
(mă gândesc mai cu seamă la teatru)...!?!... 

„.. Ca încheiere acum cu privire la litera- 
tura modernă, țin să adaug că nu popora- 
nismul (în sensul larg al cuvântului) îl so- 
cotesc ca pricina stagnărei aceştia în mediocru. 
Vie scriitorul care să poată proiectă țăranul 
pe cer, așa cum a făcut Grigorescu și mă 
închin. 

Întrebaţi însfârșit „cu care opere din cele- 
lalte arte se poate ilustră poporanismul?2* 
Mă gândesc, mă răsgândesc, dar gândul îmi 
alunecă peste tot ce-mi dă la iveală amin- 
tirea, par'că afară de literatură n'am mai aveă 
nici o artă. Numai niște morminte nu le pot 
ocoli, monumentele funerare ale arhitectului 
Mincu și ele „din forma cea dintâi“ ca și 
poeziile lui Eminescu; cum însă n'au nimic 
de a face cu poporanismul, trebuie să le 
trec... şi să sfârșesc. 

Primiţi, Vă rog, Domnule Director, asigu- 
rarea deosebitei mele considerații 


Marin Simionescu-Rîmniceanu. 


wA 
Cântec. 
A pătruns o rază lină Mă uitam cum își întinde 
Până unde stam, la masă, Purpuria ei cărare, 
Și mi-a luminat icoana Ca o punte strălucită, 
Sfântă dintrun colț de casă, Ca o binecuvântare. 
Floricelele din glastre Tâmpla mi-a atins în pripă 
Dela geam, le-a sărutat, Și pe frunte-mi s'a topit 
Și mi-a pus tighel de aur Cu o adiere lină 
Pe 'mvelișul de pe pat, Ca un vis neisprăvit. 
Maria Cunţan. 
7) 


* 


O, mergi departe... 


Mă ’ntrebi cu dulce graiu de mamă 


De ce sunt palid și "ntristat 
Şi vii să 'mpaci cu mângăierea 
Sărmanu-mi suflet înoptat. 


Lă 


O, lasă-mă și mergi departe 

Tu gingaș îngerel sglobiu, 

Să-mi fie liniștea stăpână 

Și 'n jurul meu pustiu... pustiu. 


Nu plânge pentru-a mea tristeță 
Nici pentru sufletu-mi stingher, 
Căci lacrima ta-mi spune par'că 
De-o nouă cruce m cimiter. 


A. Cotruș,. 


So 

Sa stins și sufletul idealist al acestui oștean de 
frunte al condeiului. S'a stins ca un erou care nu lasă 
să-i cadă arma din mână până mai simte că licăreşte 
o scânteie de vieață într'ânsul. Înainte de a închide 
ochii pentru veşnica odihnă a mai pândit un gest al 
duşmanilor şi din ultimele licăriri ale creierului său 
obosit a mai făurit o săgeată pentru a o aruncă spre 
lagărul vrăjmaş. Ziarul „Lupta“ din Budapesta deodată 
cu știrea morţii lui a publicat 
şi articolul ce l-a scris cu 
umbrele morţii la căpătâiu. 

În tinereţe s'a pregătit pen- 

tru cariera de luminător al 
poporului, de dascăl, dar 
şcoala sătească i s'a părut 
prea strâmtă. Fâlfăirile de 
flacări din sufletul lui îl în- 
demnau spre orizonturi mai 
largi. Și cu deplină incredere 
în puterile lui, într'o bună zi, 
a trecut Carpaţii, s'a dus la  . 
Bucureşti. inteligenţa sa vi- . .. 
oaie l-a ajutat să intre ca 
ucenic în şcoala vestitului 
gazetar din Țară, la „Ro- 
mânul“ lui Rosetti. La acest Ó. 
ziar învăţă meșteșugul de 
gazetar. Aici işi dobândi uşu- i. 
rința și dibăcia de a spune 
frumos, limpede şi într'o limbă - 
corectă ceeace gândește. 

Înzestrat cu aceste calități, 
destul de rari la noi pe vre-, 
muri, la 1891, s'a întors acasă 
la „Tribuna“ din Sibiiu. La 
acest ziar i s'a deschis un ` 
teren larg de muncă şi i 
s'a dat prilej să-şi dovedească 
talentul de gazetar și agitator 
născut. A apucat tocmai vremurile vijelioase ate pro- 
cesului Memorandului. A scris atunci articole energice, 
` din cari nu lipsiau scânteierile fulgerătoare; a agitat 
ca un tribun la adunările poporale. Împreună cu alți 
prietini a înființat „Foaia Poporului“, care a fost pe 
atunci una dintre cele mai bune și mai răspândite 
foi poporale dela noi. Reputația lui crescii repede 
şi după osândirea partidului naţional a rămas pe 
umerii lui sarcina de a apără steagul „Tribunei“ 
din Sibiiu, pe care au fost siliți să-l părăsească cei 
ce-l înălțase. Și s'a luptat cu cinste și cu credință 
pentru a preiungi zilele „Tribunei“. Când munceă mai 
cu dragoste pentru susţinerea ei, au venit alţii şi *n 
loc de răsplată l-au înlăturat. El nu s'a lăsat, însă, 
învins. S'a dus la Arad şi a întemeiat „Tribuna Po- 
porului“. Lupta ce a pornit-o eră grea și cerea multe 

jertfe. Dar conştiu de cauza ce-o apără a muncit din 
răsputeri, de multe ori singur, şi a ajuns la izbândă. 
„Tribuna“ dela Sibiiu a căzut, iar „Tribuna“ lui i-a 
luat locul, s'a înălțat tot mai mult, făcându-se indru- 
mătoarea vieții noastre politice. Nerecunoștinţa oame- 
nilor l-a urmărit, însă, și aici. Când ziarul întemeiat 
şi susținut de dânsul a ajuns să-și poată dură un 
„palat“, în care şi truditul lui suflet puteă să-și gă- 

sească un colţ de odihnă, a 

trebuit să iee lumea 'n cap, 
"să pribegească prin Țară cu 

sănătatea zdruncinată şi cu 
nădejdile spulberate... 

loan Russu-Șirianu cu toate 
luptele ce le-a purtat şi cu 
toate neinţelegerile pe cari 
nu le-a putut încunjură, a fost 

o figură iubită în vieaţa noa- 

stră publică, Chiar și înfăţi- 

șarea lui eră simpatică şi 
cucerea dela prima vedere. 

Aveă un trup vânjos ca un 

trunchiu de stejar şi legat cu 

muşchi de criţă, de credeai 
că-i un legionar oţelit în răz- 
boaie. Când îl vedeai puţin 
schiop te gândeai la zeul 
Vulcan, făuritorul de fulgere 
din mitologie. Pe umerii lui 
lați purtà un cap frumos de 
bărbat, cu niște ochi căprui 
în cari jucau luminile inteli- 
genţii și sufletului său fără 
odihnă. Faţa lui energică eră 
înseninată de zimbetele bu- 
nătăţii. lar pletele lungi și 

negre dădeau chipului său o 

infăţişare impunătoare. Intră 

cu oricine ușor în vorbă şi-şi 
desvăluiă toate gândurile cu o sinceritate care robeă. 
Sufletul lui eră o carte deschişă, atât pentru prietini 
cât şi pentru dușmani. 

Stăpân pe o mulţime de cunoştinţe a ajuns să-și 
cucerească un loc de cinste în vieaţa bisericească, a 
reuşit chiar să fie alesul unui cerc electoral în dieta 
țării. Şi pretutindeni şi-a împlinit datoria cum a ştiut 
şi a putut mai bine. 

Pe lângă munca lui grea şi istovitoare de gazetar 
s'a ocupat cu literatura și cu ştiinţa. A scris o serie 
de novele şi nişte sugestive impresii de călătorie la 
Roma. A publicat un studiu de statistică și etnografie 
sub titlul „Românii din Statul Ungar“, care a fost pre- 
miat de Academia Română. În vremea din urmă în- 
cepuse un foarte lung şi foarte greu studiu despre 
lobăgia din Ungaria, din care a apărut primul volum, 


Suntem E % 


www.dacoromanica.ro 


52 | l _ LUCEAFĂRUL 
ORI IP hu tt NP OLE ORE E NIN II RR i ct 


ajungând până la sfârşitul veacului al XV-lea. Și alte 
două volume aveau să cuprindă istoria iobăgiei până 
la 1848, când s'a desființat de formă. 

Munca lui intelectuală a avut o influință binefăcă- 
toare asupra culturii noastre. Toate de câte s'a apucat 
le-a săvârşit cu stăruință și cu pricepere. Şi a să- 
vârșit multe. 

Fiecare clipă a vieţii lui dela vârsta tinereţii, de 
20 de ani, până la cea a bărbâţiei, de 45 de ani, a 
petrecut-o pe câmpul de luptă şi de muncă. Cât i-a 
fost dat să trăiască într'o mână a purtat spada de 
apărare, cu care izbeă năpraznic în călcătorii de lege 

şi de drepturi, iar în cecalaltă a ținut sus făclia de 
redeșteptare culturală a poporului. 

loan Russu-Șirianu a fost un oştean şi un învățător 
care și-a jertfit toate puterile pentru binele şi fericirea 
neamului. De persoana lui nu s'a ingrijit niciodată. 
Şi-a sfârşit vieaţa cu aceleași bunuri pământeşti cu 
cari şi-a început-o. A închis ochii într'o odăiță sără- 
căcioasă de pe malul Dâmboviţii. 

Bogăția moștenită dela dânsul e munca lui, care 
ne rămâne tuturora. Ceice vor veni în urma noastră 
desigur vor recunoaşte după vrednicie brazda ce-a 
tras-a acest suflet în ogorul vieţii noastre culturale. 


T. Codru. 


A 


Notiţe cu creionul. 


Postum. 


23 Decemvrie n. 

Resfoiesc prin notițele unui om mare, prin manu- 
scripte, cari îmi'erau tot aşa de preţioase şi inainte 
cu câteva săptămâni, când scriitorul lor eră încă în 
vieaţă. 

Cine s'ar fi gândit atunci, că aceste manuscripte, 
vor rămâneă, in mare parte, fragmentare, aşteptând 
încă multă vreme, o mână, care să le poată întregi. 

În librăria seminarială mi sa dat prilejul să res- 
foiesc discursul de recepţiune al unui Academician 
de curând decedat. Eră terminat, lipsindu-i singur 
indicele, pe care avea să-l pregătească în decursul 
tipăririi. 

l-am cerut voie să-l resfoiesc, şi mi l-a intins cu 
zimbetul lui condescendent: 

— Potteşte! 

Titlul eră: „Stăpânii țării Oltului“, discurs de in- 
trare în Academia română, rostit de Dr. Augustin 
Bunea. 

Cuvântul „rostit“ trebuie înlocuit acum cu „scris“, 
căci graiul maiestru al acestui Academician nu va 
răsună niciodată in adunarea nemuritorilor noştri! 

E scris numai, dar avem mângăierea, că e terminat 
măcar, spre deosebire de alte lucrări fragmentare ale 
acestui condei neobosit. 

Discursul e un act de pietate al autorului pentru 
acel mândru colț de ţară, în care a văzut lumina zilei 
şi unde şi-a petrecut cei mai frumoşi ani ai tinereţii. 
Începând cu anul 895 — cu mişcarea Pacinaţilor sau 
Bisenilor — autorul ne arată seria de domni, cari 
sau perândat în stăpânirea acestui pământ bogat în 
roade şi în legende minunate — până la Mihail Apafi 
al H-lea, când ţara Oltului trece în posesiunea sta- 
tului (1713). 

Nam avut răgazul să cetesc mai cu de-amănuntul 
acest manuscript preţios, dar ochirea ce am putut-o 
aruncă asupra lui mi-a fost de ajuns, ca să aştept cu 
neastâmpăr apariţia lui în tipar. 


„mitropoliei. 


Apariţia, sper, nu va întârziă mult, căci manuscriptul 
va fi trimis încă zilele aceste la Academie, care nu 
va întâziă a-l da la lumină, încă înainte de începerea 
sesiunei de primăvară. 

Vom aveă deci plăcerea de a ceti în curând această 
lucrare, deși e o ireparabilă pierdere, că membri 


- Academiei mo să aibă prilejul de a-l auzi pe regre- 


tatul autor, măcar odată! 

Râăsfoind prin alte manuscripte, am dat de câteva 
însemnări privitoare la istoria grăniţerilor noştri. Sunt 
abiă câteva coale, cuprinzând trei capitole, lipsind 
coala dela inceput, iar capitolul din urmă e manc şi el. 
După capitolul introductiv, urmează unul privitor la 
locuitorii grăniţeri, iar capitolul din urmă e întitulat: 
Țara Făgărașului. 

Lucrarea aceasta e indicată in prefața opului „Petru 
Paul Aron“, şi autorul a întrerupt-o inainte cu mai 
mulţi ani, când a luat asupra-şi conducerea domeniilor 
Oricât de fragmentară sar păreă insă, 
are totuș o deosebită valoare, din faptul că paginile 
din urmă (Capitolul: Ţara Făgăraşului) i-au servit de 
substrat pentru discursul de intrare în Academie. 

Înainte cu câţiva ani pregătea o istorie a Românilor 
și aveă chiar prelucrată o mare parte a materialului, 
Aveă de gând so termine în tihnă, ca rector ai 
seminarului, dar ma ajuns să-și vadă realizat acest 
frumos vis, despre care vorbiă cu atâta însufleţire. 

Oricât de fragmentară ar fi rămas însă, lucrarea 
este de o deosebită valoare, tratând chiar epoca cea 
mai întunecoasă a trecutului nostru, asupra căreia 
lumina cunoștințelor lui s'ar revărsă cu o adevărată 
revelaţie. 

Atât ştiu eu că a râmas, în afară de corespondenţa 
extinsă, şi de multele notițe şi abrevieri, cari sunt 
deocamdată fără un folos real, până să ajungă în o 
mână dibace, ca să le poată întrebuinţă şi închegă 
întrun sistem. 

Ar mai fi încă o vorbire de a lui — o vorbire care 

nu s'a rostit — şi care sper să am prilejul a o publică 
la acest loc. 

Singura lucrare, ce ne-a rămas în intregime e deci 
discursul privitor la Stăpânii Țerii Oltului și apariția 
ei se așteaptă cu mult interes. Va fi o piatră mai mult 


la piedestalul, pe care s'a ridicat in faţa lumii ştiin- 
țifice — şi o revărsare de lumină, de glorie, asupra 
Țării Oltului, unde şi-a trăit anii copilăriei acest 
muncitor al condeiului, cu suflet de visător, cu mână 
de fier... Anonymus. 


SA 


Cronică. 


+ Demetru Marcu. S'a dus şi bietul Marcu. Boala 
ce-i zdrenţuise pieptul şi-i stinsese vocea i-a curmat 
şi zilele în cea mai frumoasă vârstă a tinereţii, când 
alţii încep să-şi dureze un aşezământ pentru rostul 
vieţii şi pentru întruparea gândurilor ce-i frământă. 

Erà un ficior de cioban din 
Poiana-Sibiiului cu o înfăţişare 
simpatică şi inteligentă. Ne- 
norocul lui l-a îndemnat să 
părăsească plaiurile munţilor 
cu flori și cu cântece cari i-au 
legănat copilăria. Ursitoarele 
rele l-au povăţuit să se co- 
boare la oraş să inveţe meseria 
de tipograf. Plămânii lui dedaţi 
cu aerul de brad mau putut 
trăi în atmosfera plină de otră- 
vuri a tiparului. Sa lăsat de 
meserie şi a început să viseze 
și să scrie. Simţiă se vede că 
şi sufletul lui ar puteă da de 
lucru culegătorilor. A înființat in Craiova vre-o două 
reviste literare. Una se numiă „Nirvana“. Cu gândul 
la liniştea acestei împărăţii a început să cânte, să iu- 
bească şi să-şi petreacă vieaţa in farmecele tinereţelor. 
lar boala îl duceă tot mai aproape de Nirvana. 

Cu sănătatea zdruncinată s'a întors iar între brazii 
munţilor din copilărie, dar fără nădejde de indreptare. 
Cântecul lui cu rândurile: 


„Verde ramură de brad 
Tu mvai blestemat să cad“. 
Simţeă că-i adevărat şi totuşi nu-şi pierdeă nădejdea. 

Și-a purtat crucea suferinţii o vreme aici în Sibiiu, 
ca redactor la „Țara Noastră“. Scriă articole şi ver- 
suri fără să se gândească la întunerecul zilei de mâne 
ce-l pândeă. Revista îi dădeă vieaţă. Adeseori, după 
câte-o poezie ce ise păreă „straşnică“, spuneă că se 
duce să se caute. Şi când a încetat „Țara Noastră“ 
s'a şi dus — şi nu s'a mai întors. Sa prăpădit întrun 
sanatoriu din București. Vieaţa şi temniţele ungurești 
au îngropat un osândit, iar ceice l-au cunoscut un 
suflet de poet, pe care l-au compătimit. 

Dacă ar fi trăit în alte condiţii desigur ar fi ajuns 
să scrie poezii frumoase. Aveă fantazie indrăzneaţâ 
şi un talent real. Cităm câteva strofe din versurile 
lui inedite, pe cari ni le dăduse astăvară pentru „Lu- 
ceafărul“. E un „Imn visătorilor“ lung de vre-o sută 
de rânduri; 


+ Demetru Marcu. 


„Nu "'ntârziaţi copii crescuţi în lacrămi 
Și 'ncununaţi cu-a viselor ghirlandă: 
Aprins-a cerul stelele-i de veacuri 

Și veacuri spun că stelele vă chiamă! 


Deasupra vieții, d'unde 'n veci pământul 
Ca o scânteie pare-acelor larguri, 
Deasupra timpului ce-și poartă greul, 
Piuteasc' acum cântarea voastră, preoţi“. 


Un naţionalist sălbatic și-un trubadur romantic a fost 
bietul Marcu în tot ce-a scris. Eră întreg numai inimă, 
numai Simţire şi numai fantazie. 

Nouă celor ce l-am cunoscut, dacă nu i-am putut 
ajută in vieață, ne poate păreă rău că nu i-am îm- 
plinit cel puţin dorinţa din poezia „Glasul din urmă“: 


„Co groapă ?n vârf de munte îfericiţi-l 
Pe celce pentru totdeauna pleacă! 


E mai aproape soarele de vârfuri! 
Şi ceru-i primitor cu morţii tineri!“ 
* O. C. T. 


O izbândă a ştiinţei românești. În Nr. 45 al celei 
mai răspândite reviste medicale germane „Deutsche 
Medizinische Wochenschrift“, decanul facultății de 
medicină din București, Dr. Toma Ionescu, descrie 
metodica și rezultatele ce le-a ajuns cu un nou . 
mijloc de anesteziare, combinat din stovaină şi 
strihnină. 

În congresul specialiştilor in chirurgie, ţinut la 1907 
în Bruxela, Dr. T. lonescu ajunsese să-şi expună me- 
todul, dar aveă aşa de puţin material doveditor pentru 
un metod atât de îndrăzneț în simplicitatea sa, incât 
profesorul Dr. 1. Bier dela Berlin, urmaşul marelui 
Bergmann, şi-a exprimat în plină şedinţă nedumeririle 
şi desaprobarea. 

Acum însă doctorul lonescu. se prezintă cu un ma- 
terial de experimentare destul de bogat. În spitalul 
Colțea din București s'au executat cu ajutorul noului 
metod în decurs de un an (Oct. 1908—Oct. 1909) 
peste o mie de operaţii mai mari, şi toate au succes 
așa de strălucit, incât facultatea de medicină din Londra 
a trimis un delegat ca să se convinpâ despre uimi- 
toarele calităţi ale noului metod. Nu peste mult înalta 
corporaâțiune medicală „British Medical Association“ 
l-a invitat să-şi prezinte rezultatele executând câteva 
operaţii. De-atunci au urmat tot mai des invitări dela 
facultățile medicale cu renume mondial, iar de prezent 
Dr. T. lonescu demonştrează in faţa bărbaţilor de 

ştiinţă ai Statelor Unite Americane, unde pretutindenea 
e primit cu mari ovaţii, pe cari savantul profesor le 
merită pentru asiduitatea, cu care şi-a săvârșit metodul 
în butul multejor desaprobări dela 'nceput, iar metodul 
însuşi — desigur se va numi metodul lonescu — le 
merită pentrucă face să dispară deodată milioanele 
de zbierăte şi gemeri de durere dela operaţiile uşoare, 
la cari pân” acum se evită narcoza, şi primejdiile şi 
greutățile împreunate cu narcoza generală. 

Dintro scurtă comparaţie intre metoadele 
de anesteziare de pân” acuma şi cel al doc- 
torului T. lonescu ne vom convinge despre favo- 
rurile ce le prezintă cest din urmă. 

Principiul anesteziării (narcozei) totale a fost până 
acum, că se introducea prin plâmâni în sânge o ma- 
terie, care are proprietatea de a se legă cu predilecție 
de celulele sistemului nervos, împiedecându-le in func- 
țiune. Aceste materii, cari sunt chloroformul, eterul 
și eterul bromat, apoi nitrogenul oxidat, mai au și 
proprietatea foarte binevenită, că mai întâiu produc 
nesimţire în creer, apoi în măduva spinării, și numai 
mai târziu şi în măduva oblongată, în care sunt situate. 
centrele vitale, a căror buimăcire ar aduce cu sine in- 
cetarea din vieaţă. 

Conform acestei ordine de atac, urmările vor fi, că 
mai întâi va slăbi respective încetă percepţiunea im- 
presiilor externe, apoi a celor imediate; în curând vor 
încetă mişcările spontane și cele reflexive, deci anes- 
tezie (nesimţire) desăvârşită. 

Doctorul Toma Ionescu însă, printr'o 
combinaţie genială a ştiut schimbă ane- 
voioasa cale de anesteziare de pân” acum. 
Printr'o improşcare în spatul arahnoideai din spinare 
a unei combinaţiuni de stovaină şi strihnină, se poate 
ajunge cu siguranță şi control aproape matematic la 
stadiul, când numai centrele cari mijlocesc diferitele 
gradaţiuni inferioare ale simţirii sunt tâmpite, pe când 
cele superioare, precum conştiinţa de sine, voința etc. 
funcţionează normal. 

Astfel prin metodul lonescu se încunjură toate fe- 
nomenele neplăcute, cari erau urmările narcozei totale 
de pân” acuma, precum eră: vomarea, catarul ușor de 
stomac, debilitarea facultăţilor mentale, asfixia etc.; 
şi de sigur nu va trece mult, şi întreaga lume medicală 
se va grăbi să-l pună în aplicare, abandonând me- 
toadele de pân” acuma, cari și în privinţa tehnică pre- 
zentau greutăţi neasemănat mai mari decât cele de azi. 

Aurel Dobrescu, 
* cand. med. 

Din Sibiiu. Serbătorile Naşterii Domnului sunt un 
prilej de inălţare sufletească. Orice creştin se smulge 
o clipă din vălmășagul vieții de toate zilele şi trăeşte 
în lumea cântecelor şi a veșeliei. Moş Crăciun e bun 
pentru toţi. Bogaţii şi săracii, bătrânii şi tinerii îl 
aşteaptă să sosească cu daruri şi cu făgădueli pentru 
anu! ce vine. — În Sibiiu mai darnic a fost desigur 
pentru „Masa ştudenţilor“ susţinută de „Albina“. Am 
fost adânc impresionat de binefacerile acestei institu- 
țiuni. În presara Crăciunului, cei 50 de studenţi sărmani 
de pe la liceele străine din Sibiiu au aranjat o pro- 

ducțiune cu cântece şi declamări, iar ductorul „mesei 
studenţilor“ într'o cuvântare a mulţumit binefăcătoritor 


pentru îngrijirea ce le-o dau. D-l Cosma, directorul 


„Albinei“ a dat tinerilor sfaturi bătrâneşti şi româ- 
neşti de o înaltă valoare morală, pe cari tinerii de 
sigur le vor ţineă 'n minte ca un memento pentru 
vieaţa lor naţională. D-na Cosma s'a îngrijit de bucu- 
riile materiale ale celor instrăinați de cămin, unde de 
bună seamă nu s'ar fi bucurat de o ocrotire mai 
părintească. — 

În ziua de Crăciun meseriaşii au aranjat o repre- 
zentaţie teatrală în „Teatrul orășenesc“. Diletanţii au 
jucat cu multă pricepere „Pribegii“, comedie în 2 acte 
după Nestroy, localizată de Seb. Stanca și „Balul mor- 
tului“, comedie întrun act de V. A. Ureche. Piesele 
bine alese au fost aplaudate de sala plină a teatrului. 
Meseriaşii au dovedit că sunt un element național 
conștient și pot fi mândri de aptitudinele lor culturale. 
Meritul de a-i călăuzi pe cărările progresului naţional 
şi social revine d-lui Victor Tordăşianu, care poate 
fi mulțumit de roadele ostenelilor sale. Dureros e că 
„inteligenţa“ sibiiană nu sprijineşte și nu se interesează 
de străduinţele acestui nou factor în vieaţa noastră na- 
țională. Fumurile de boerie neinţelegătoare e un mare 
păcat al aşa polecritei noastre „inteligenţe“. 

T. 
+ 

Alcoolismul. E o plagă socială împotriva căreia 
încep să se ridice şi la noi glasuri de protestare. D-1 
deputat Vasile Goldiş, între cuvântare întemeiată pe 
un studiu amănunţit, nu de mult a atras chiar și aten- 
țiunea Camerei ungare asupra acestui duşman al so- 
cietăţii. Dar statul renunţă cu greu la venitele ce i le 
aduc otrăvurile alcoholice. De dragul visteriei tolerează 
şi mai departe crimele ce se săvârșesc, zi de zi, prin 
vânzarea liberă a beuturilor spirituoase. Nu putem 
aşteptă deci mântuirea dela stat. Membri societăţii 
trebuie să pornească o propagandă continuă şi con- 
ştientă pentru a ne liberă pe toţi de sub tirănia pri- 
mejdioasă a alcoholului, care e unul dintre vrăjmaşii 
cei mai tari ai neamului nostru. Întreaga pressă și mai 
ales foile poporale sunt datoare să pornească cea mai 
înverșunată agitație pentru a trezi minţile oamenilor, 
ademenite de plăcerile înșelătoare ale acestui viţiu ce 
ne demoralizează vieaţa. Cei ce au început lupta tre- 
buiesc sprijiniți şi nu întimpinaţi cu zimbete de ironie. 
Căci ironia asta e ironia omului nătâng robit de slă- 
biciunea păcatelor lui. 

Trebuie să ne bucurăm mai ales că acţiunea im- 
potriva alcohoiului pleacă dela profesorii institutelor 
noastre de învățământ. Străduinţele d-lor Dr. A. Che- 
țianu şi Ștefan Roşian din Blaj, a d-lui prof. Mihulin 
din Arad şi a d-lui Aurel Bratu din Sibiiu trebuiesc 
ajutate din răsputeri. Forurile bisericești sunt datoare 
chiar să intervină cu autoritatea lor morală pentru a 
stârpi această primejdie naţională. 

* 


Casă de editură. În România s'au făcut în repeţite 
rânduri încercări pentru a apără interesele materiale 
ale scriitorilor față de editori. Dar nu s'a ajuns la 

` nici un rezultat, fiindcă n'a fost destulă seriozitate şi 
stăruință pentru întruparea ideii. 

Acum de curând poetul Vlahuță propune, în ziarul 
„Universul“, să se înființeze o „casă de editură“, care, 
pusă sub conducerea și controlul „Societăţii scriitorilor“, 
să tipărească operile mai de seamă și să dee câștigul 
autorilor. Idea a fost primită cu căldură atât din partea 
scriitorilor cât și a publicului. La apelul făcut de d-l 
Vlahuţă, de a se colectă în vederea acestui scop un 
fond, s'a şi adunat o sumă frumoasă. Printre cei din- 
tâi s'a înscris ziarul pomenit cu 2000 Lei. 

O asemenea casă de editură, în legătură cu colpor- 
tajul, care s'a discutat aşa de mult astă vară, are şi 
mai mult rost aici la noi, unde nu există nici un editor. 
Revista noastră e gata să înceapă o mișcare pentru 
înfiinţarea unei asemenea case de editură, dacă va 
primi aderenţe din partea publicului. Donaţiunile în 
bani ar fi, bine înţeles, cea mai bună încurajare. Su- 
mele ce le vom primi se vor depune la o bancă şi 
numele donatorilor se vor publică în revistă. 

Asupra chestiunii vom mai reveni, dacă propunerea 
noastră va aveă norocul să trezească vre-un răsunet 

_între cetitori. A T. 

O nouă culegere. Sub numirea Delapecica, Din 
Literatura Poporană, vol. |, primim un volumaş de 
vre-o două sute de cântece, culese „dintr'un sătuleţ 
mic“, al cărui nume nu ni se spune Autorul prefeţei 
mărturisește, că s'a folosit de colecțiunile Bibicescu și 
Eminescu, ca să nu adune ce e de prisos. Dacă au 
mai conzultat şi alte cujegeri pe lângă acestea, 
puteă observă, că cel puţin jumătate din cele vre-o 
200 de cântece erau de mult adunate și publicate... 
Ni se promit în volumele viitoare; povești, glume, 
descântece, datine din popor ş. a. Le așteptăm. 


(e). 


Folclor. Un fruntaş al vieţii artistice din capitala 
ungară, d-l A. Feszty, umblând prin Maramurăș a 
găsit în unele sate cu poporaţiune maghiară vorbele 
„bájos“ şi „tudós asszonyok“, numiri date de țărănimea 
ungurească babelor vrăjitoare cari „ştiu face stricăciune 
în oameni şi vite“. 

D-l Feszty afirmă, că astfel de vorbe, cum sunt 
bájos banya sau tudós asszony, cu înţelesul poporan 
de a ști pricinui 'cuiva un rău, fac parte din cuvintele 
foarte vechi, aduse de unguri din Asia, — va să zică 
sunt neaoșe ungurești („törzsökös eredetü, régi ma- 
gyar szó“). 

Afirmațiunea e greşită: cele două cuvinte „bájos“ 
Și „tudós“, cu înţeles d'a ști face rău, sunt departe 
de vechimea ce li se atribue; înțelesul lor nu se ex- 
plică, decât prin românescul babă fermecătoare(= bájos 
banya) sau femeie știutoare (= tudós asszony), vorbe 
trecute la ungurii maramureşeni dela vecinii lor ro- 
mâni, cari le cunosc pretutindenea, în toate ţările 
unde locuiesc, nu numai în Maramurăş, şi dela cari 
se vede că le-au imprumutat şi unii dintre unguri, şi 


încă vorbă de vorbă. (e). 
* 


* 


N 


Șezătorile „Societăţii scriitorilor români“. Ce- 
titorii işi aduc aminte de șezătorile literare, pe cari 
ie-a aranjat d-l N. lorga, acum câţiva ani, în oraşele 
din România. Știm că prin aceste șezători, la cari au 
luat parte cei mai de seamă scriitori din generaţia 
tânără, s'a deşteptat, în bună parte, luarea aminte a 
publicului asupra literaturii. — Orice ar aveă cineva 
de împărţit cu d-l lorga trebuie să recunoască meri- 
tele d-sale pentru înflorirea literaturii în cei din urmă 
zece ani Trebuie să recunoască, vrând-nevrând, că a 
răspândi operile de artă in mulţimea preocupată numai 
de interesele înguste ale vieţii ei de toate zilele, eo 
vrednicie aproape tot aşa de mare ca însuși crearea 
operilor. Căci creaţiunile artistice numai atunci se 
prefac în opere naţionale vii, când încep să trăiască 
în conştiinţa mulțimii, a poporului. Numai legătura 
intimă dintre operă şi public poate trezi şi în artist 
conştiinţa aceea superioară, că în sufletul său se re- 
oglindesc însuşirile artistice ale unui neam sau a 
omenirii întregi. 

Mişcarea de cucerire a publicului pentru arta literară 
a început să o continue cu şi mai mare folos tânăra 
„Societate a scriitorilor români“. Până acum a aranjat 
șezători literare în Galaţi, în Piatra-Neamţ şi în Buzeu. 
Pretutindeni scriitorii au fost sărbătoriţi şi primiţi cu 
multă însufleţire. Alte șezători se pregătesc la Bacău, 
Brăila, Craiova, R.-Sărat etc. Pentru această activitate 
ce o desfășură „Societatea scriitorilor români“ merită 
lauda și sprijinirea tuturor Românilor. Ce bucurie şi 
ce serviciu ar face culturii naţionale, dacă s'ar puteă 
abate şi pe la noi! . T. 


Conferinţe și serate aranjate de „Asociaţie“ la 
Braşov. Seria conferințelor s'a început odată cu postul. 
Cei trei conferenţiari, pe cari i-am auzit până acuma, 
mau căutat să stoarcă admiraţia publicului printr'o 
expunere cu vorbe prea căutate a unor teorii grele, 
ci şi-au dat silința, — şi le-a reuşit în parte, — să-și 
alcătuiască astfel conferințele, încât majoritatea audi- 
torului să-i poată urmări cu atenţiune și cu pricepere. 
Și au făcut bine că au căutat calea aceasta. 

D-l A. P. Bănuţiu, care a deschis seria conferinţelor, 
a vorbit despre problemele teatrului. A spus ce au 
gândit alţii asupra acestei teme şi ce a gândit și ex- 
periat însuşi, în calitate de director artistic al fondului 
de teatru și de aranjator al producţiunilor teatrale de 
diletanţi. A spus şi lucruri hazlii şi a abordat și ches- 
tiuni mari. Conferinţa d-lui Bănuţiu face parte din 
conferințele utile, de cari ne-am bucură, dacă am aveă 
mai multe. 

Curiozitatea de a cunoaşte un conferenţiar strein, 
şi mai mult decât aceasta de a auzi o conferenţiară 
a adunat la conferința a doua cel mai mult public. 
Aveă să vorbească d-şoara Dr. Lemeny. Așadară o 
conferință poate interesă şi prin sexul celui ce o ţine. 
D-șoara Dr. Lemâny a vorbit despre cele mai bune 
poete ale noastre contimporane, despre domnișoarele 
Cunţan şi Pitiş şi aoamna Farago. A analizat limpede 
scrierile lor şi a căutat să fixeze individualităţile lor, 
constatând, cu mai puţină dreptate, chiar o influință 

a primei poete asupra alteia. D-şoara Dr. Lemeny 
a spus lucruri frumoase intro limbă destul de bună 
românească. Oare a contribuit conferința aceasta cu 
ceva la creşterea numărului cetitoriloer numitelor poete? 
Dacă”nu, „vina no poartă conterenţiara. 

Conferinţa ţinută, în ziua de Sf. Nicolae, de d-l 
prof. Ciortea a fost o frumoasă și utilă contribuţie la 
popularizarea ştiinţelor. A vorbit despre astronomic, 
— o temă veşnic interesantă și mulțămitoare. A cetit 
părți dintr'o conferinţă, pe care o ţinuse dânsul la 
începutul carierii sale de profesor, completând ma- 
terialul cu date nouă şi menţionând şi teoria cosmo- 
gonică a d-lui Corbu alături de teoria învăţaţilor Kant- 
Laplace. 

Duminecă în 13/26 Decemvrie a fost o serată mu- 
zicală-literară, care a plăcut foarte mult, atât ca va- 
riaţie, cât şi ca valoare artistică. Un terţet de violină, 
cello şi pian executat cu dibăcie de d-l advocat Dr. Eugen 
de Lemeny și cei doi băieţi ai dânsului a oferit pu- 
blicului o scenă înălțătoare. D-şoara Mărioara P. Dima 
a executat la pian cu interpretare distinsă și cu sigu- 
ranțţă două bucăţi, una de Grieg şi o romanţă de a lui 
Tschaikowsky. D-şoara Pitiş a cetit cu glas duios o 
baladă interesantă ca concepţie și o poezie ușoară, 
de conţinut trist, intim. Corul bisericii Sf. Nicolae din 
loc a executat sub conducerea măiastră a d-lui Ghiţă 
Dima trei cântări religioase şi trei cântări lumești, 
unele dintre ele foarte grele şi migăloase. E un cor 
mic acesta, care stoarce admiraţia publicului printr'o 
executare delicată și nuanţată a cântărilor. 

Printr'o conferință cu temă luată din domeniul lin- 
guisticei, ţinută în 19 Dec. v., de d-l prof. A. Banciu, 
cărturarii Braşovului şi-au adus şi ei prinosul lor scrii- 
torului și oratorului inzestrat cu cel mai fin simţ de 
limbă, domnului Titu Maiorescu, care se retrage dela 
catedra d-sale dela universitate. Conferinţa s'a ţinut 
ca și celelalte în sala festivă a gimnaziului, pentru 
care va fi totdeauna o fală împrejurarea că d-l Maio- 
rescu s'a numărat între cei dintâi elevi ai lui. D-i Banciu 
a scos la iveală greşeli de ortografie, fonetice, se- 
mantice ş. a. cari le-a cetit şi le-a auzit mai cu seamă 
aici la noi. Conferinţa s'a distins prin practicitate şi 
mult spirit. E C. L. 

Știri. Rugăm pe cetitorii noștri să binevoiască a ne 
trimite scurte informaţii despre mişcarea culturală din 
ținutul lor, mai ales despre conferințele şi seratele 
artistice, cari sau ţinut şi se vor ţineă în cursul iernii. 

* În Karltheater din Viena s'a jucat cu deosebit 
succes opereta „Zigeuner-Liebe“ (Dragoste de ţigan) 
textul de Willner şi Bodansky, iar muzica de Franz 
Lehar. Subiectul operetei e românesc, iar muzica făcută, 
în parte, din motive poporale românești 

* Se anunţă că în București va apăreă o nouă re- 
vistă literară „Falanga“, sub conducerea cunoscuţilor 
scriitori: Em. Gârleanu, E. Lovinescu, lon Minulescu, 
Corneliu Moldovanu, Cincinat Pavelescu şi cu cola- 
borarea altor scriitori de seamă. 

* Câţiva fruntași din Lugoj au luat iniţiativa de a 
conscrie pe toţi bursierii fondurilor româneşti azi bine 
situați materialiceşte și să-i oblige a restitui o parte 
din bursele de cari au beneficiat. Din suma astfel 
adunată să se întemeieze un fond pentru burse în 
străinătate. Această iniţiativă merită nu numai laudă 
ci și sprijinul tuturor oamenilor de bine. 


(2) 


Poşta Redacției. 
— Manuscrisele nu se înapoiază. — 
D. M. Sc. „Credinţa“ are multe greșeli — şi ne pare 
rău. Dela D-voastră aşteptăm altele mai bune. . 
A. L. Scrisoarea d-lui G. C. dacă i-aţi fi trimis-o 
lui desigur s'ar fi bucurat. În „Cântec“ ne spui; 


La starea, care-am ajuns 
„De trăiesc, trăiesc pe-ascuns, . 


Mai bine să nu Vă știe nime!. 


Co Ni. Nuvela sa primit şi va apărea când va 
ajunge la rând. 
== 

